Nəşr edilib 13.07.2020 13:10\nXəbər verdiyimiz kimi, Sumqayıtın icra başçısı Zakir Fərəcovla bir qrup sahibkar arasında maliyyə qalmaqalı davam edir. Sumqayıtda Dənizkənarı Bulvarın tikintisini həyata keçirən və 4 ildir pullarını ala bilməyən iş adamları rəsmi qurumlardan kömək istəyirlər. İndiyə qədər müxtəlif dövlət qurumlarına müraciət edən və müsbət cavab ala bilməyən sahibkarlar geri çəkilmək fikrində deyillər. Onlar bildirirlər ki, öz haqlarını alanadək prosesə davam edəcəklər.\nJAMAZ.İNFO xəbər verir ki, həmin iş adamları Zakir Fərəcovdan növbəti dəfə açıq məktub ünvanlayıblar. Sahibkarlar yazırlar ki, Sumqayıtın “meri” qanunsuzluq etməklə yanaşı, ölkə başçısının tapşırıqlarını icra etməkdən də boyun qaçırır. Onların sözlərinə görə, dövlət başçısının sahibkarları və vətəndaşları incitməmək barədə verdiyi tapşırıq Sumqayıtda icra olunmur. “Biz bir qrup sahibkar 4 ildir ki, sənin yalanlarının, tamahkarlığının, habelə qanunsuzluqlarının qurbanına çevrilmişik. 2016-cı ildə bizə yalvarıb, “bu işi tez başa çatdırmaq lazımdır” deyəndə səmimiyyətinə inanmışdıq. Elə zənn etmişdik ki, dövlət büdcəsindən ayrılmış pulları şəhərin Bulvarının tikintisinə sərf edəcəksən. Amma işi təhvil verdikdən sonra bizə elə bir üz göstərdin ki, buna nə ad verəcəyimizi hələ də bilmirik. Düz, 4 ildir halal haqqımızı səndən ala bilmirik. İndi isə bu qoca yaşında təkcə, bizim yox, həm də dövlət rəhbərlərinin gözünün içinə yalan danışaraq, həmin pulu ödədiyini deyirsən. Madam dediyin həqiqətdir, o zaman ortaya bircə sənəd qoy ki, həmin pulu bizə vermisən. Varmı belə bir sənəd? Axı, hardan olsun. Olmayan bir şeyi necə üzə çıxara biləcəksən?”.\nİş adamları yazır ki, Zakir Fərəcov yuxarı instansiyaları aldatmaqla nə etdiyini heç özü də bilmir. “Yuxarı instansiyalara yazıb deyirsən ki, guya, bizə çatacaq pulları ödəmisən. O biri tərəfdən də bizə deyirsən ki, “indi pulum yoxdur”, “koronavirus problemi var, bitsin, hamımızın pulunu qaytaracam”. Bu azmış kimi, gah müavinin, həm də qohumun Adil Xudadatovun Sumqayıtdan pul yığacağını və gətirəcəyini deyirsən. Bir başqa qohumun, “komunxoz”un müdiri olan Hüseyni hazırda pul üçün göndərdiyini, onun da haradansa pul yığıb gətirəcəyini bildirirsən. Hələ onu demirik ki, Nəqliyyat Departamentinin keçmiş rəhbəri, yenə də qohumun olan şəxsin pulları götürüb, aradan çıxdı. Fərəcov, bu yalanlarınla hara getmək istəyirsən? Nə etməyə çalışırsan? Adil, Hüseyn və bir digəri niyə hardansa pul yığmalıdır? Məgər dövlətin büdcəsində pul yoxdur ki, vəzifə başına gətirdiyin qohumlarının şəhər camaatının canına salmısan? Dövlətin ayırdığı pulu neyləmisən ki, bu gün adlarını çəkdiyimiz və çəkmədiyimiz məmurları dilənçiliyə salmısan? Axı, Sumqayıt Bulvarının tikintisi üçün büdcədən pul ayrılıb. Hanı həmin pullar?”\nOnlar bildirirlər ki, Zakir Fərəcov dövlət büdcəsindən ayrılmış pulların hamısını mənimsəyib. “Biz yaxşı bilirik ki, Bulvarın tikintisi üçün ayrılmış pulları özünün şirkətlərindən birinin hesabına köçürüb, sonrada oradan götürürərək, mənimsəmisən. Və həmin mənimsədiyin pulları “bizə vermisən” kimi yuxarılara sırımağa çalışırsan. Həmin pullarla oğluna bizim inşa etdiyimiz Bulvarda yeni restoran tikdirmisən. Bu azmış kimi, Goradildə, Abşeron rayonunda onlarla mülkə sahiblənmisən. Özünün adına məhəllə belə saldırmısan. Niyə sahibkarların, camaatın pulunu yeyirsən? Qorxmursan ki, bir gün bunun əvəzi səndən çıxar? Niyə qanunsuzluq və ədalətsizlik edirsən? Niyə dövlətin siyasətinə qarşı çıxırsan? Məgər dövlət sənə pislik edib? Vallah, billah, sənə böyük etimad göstəriblər. Qədrini bil. Yoxsa, sənin kimi birinə heç 10 baş qoyunu belə etibar etməzdilər. Kimlərin sayəsində bu yerlərə gəlib çıxmısan, hamıya məlumdur. İndi o zaman deyil ki, Eldar Mahmudov üçün Abşeronda general furajkası formasında villa tikdiriməklə, canını qurtarasan. Və ya bir başqasına Hələb keçiləri alcağını da düşünmə. İndi nə Eldar var, nə də Hələb keçisinə yiyə duran”.\nİş adamları vurğulayır ki, Zakir Fərəcov hamını aldatmaqla vəziyyətdən çıxa biləcəyini düşünür. “Düşünürsən ki, bu yalanlarınla uzağa gedəcəksən. Amma yanılırsan. Keçmiş həmkarların da sənin kimi düşünürdü. İndi hardadırlar? Onlar da sənin kimi, düşünə-düşünə talançılıqla, sahibkarları incitməklə, əhaliyə divan tutmaqla məşğul oldular. Nəhayət, əməllərinin cavabını verdilər. Ancaq unutma, Dövlət Baba yatmayıb və sənin kimi pul hərisləri onu aldada bilməz. Günün birində həmin qara maskalı oğlanlar sənin də qapını döyəcək. O zaman çəkəcəyin peşmanlıq hisslərin bir işə yaramayacaq. Hətta dilənçilik üçün göndərdiyin məmur qohumların belə köməyinə çatmayacaq”.\nSahibkarlar sonda növbəti dəfə dövlət başçısına müraciət ediblər. “Bu vaxta qədər bütün dövlət qurumlarına, o cümlədən Sizə dəfələrlə müraciət etmişik. Əminik ki, müraciətlərimiz Sizə çatmadığndan hər hansı bir tədbir görülməyib. Biz onu da yaxşı bilirik ki, belə azğın, siyasətinizə qarşı gedən, Sumqayıt kimi şəhərdə hakimiyyətiniz haqqında mənfi rəy yaradan, habelə əhali ilə hökumət arasında narazılıq yaratmaqda olan Zakir Fərəcovun öhdəsindən ancaq Siz gələ bilərsiniz. Ümid edirik ki, bu dəfə müraciətimiz Sizə çatacaq və bununla bağlı tədbir görəcək, Zakir Fərəcovdan pullarımızı alıb, geri qaytaracaqsınız”.


Erməni əsirliyində olan prokurorun oğlu komitə sədri oldu - Yeni nazirin dosyesi » İnter Press\nDərc edilib: 21 aprel 2018 [20:09]\nİnterpress.az Yenicag.az-a istinadən xəbər verir ki, xəbər verir ki, 1962-ci ildə anadan olan Rövşən Rzayev əslən Qarabağlıdır. Uzun illər ədliyyə sahəsində çalışan R.Rzayev siyasi mənsubiyyətcə, bitərəfdir.\nBaxış sayı: 26507


"Buratino və ya sonrakı peşimançılıq" - MANERA.AZ » Manera.Az\n"Buratino və ya sonrakı peşimançılıq" - MANERA.AZ\n"Buratino və ya sonrakı peşimançılıq"\nAyaqlarını çarpayıdan aşağı salladı və bir müddət beləcə key kimi oturdu. Yuxudan oyananda həmişə belə olurdu, xeyli vaxt başının dumanı dağılmırdı. Otaqdan prossesorun ahəngdar uğultusu gəlirdi. Deyəsən anası yenə komputer arxasında oturmuşdu. Əsəbi uzun barmaqların çaqqıldatdığı klaviatiranın səsi sükutu pozurdu. Əsəbləri gərginləşdi, ayaqlarını yelləməyə başladı. Əvvəllər bazar günləri səhərlər su səsinə oyanardı yuxudan. Anası tezdən durardı, çay qoyardı, ətli blinçik bişirərdi, ponçik bişirərdi, kakao hazırlayardı və hər şeyi hazır edib süfrə açandan sonra başalyardı onlar oyanana qədər qab-qacaq yumağa. İsti, rahat yataqda mətbəxdən gələn su şırıltısı, qab səsi ona evdə qayğısına qalan bir qadının olmasını xatırlatdıqca ləzzətlə gözlərini yumardı. Otağın həzin yarıyuxulu havasına qarışmış gələn gözəl qoxuları nəfəsinə çəkərdi. Amma son zamanlar anası heç nə bişirmirdi, yeməyi belə cox az hallarda bişirirdi. Adətən sosiska, kolbasa alıb qızardardı o da məcbur olardı bu yarımfabrikatlardan hazırlanmış yeməyi yeməyə. Hətda bu il “Novruz bayramı”-nda da anası şirniyyat bişirmədi, mağazadan alınanlarla onu və atasını birtəhər yola verdi. Həmişəki ansı üçün darıxırdı arabir. İşdən gələn kimi evlə, yemək içməklə məşğul olmaq yerinə bu lənətə gəlmiş kompüterin arxasında otururdu. Yəqin yenə Vasif əmi ilə danışırdı. Vasif əmi anasının iş yoldaşı idi. Anası metripolitendə işləyirdi, nəsə yazı pozu işi ilə məşğul olurdu. Arabir gecə növbəsinə də gedirdi. Atası da evdə cox az tapılırdı, tez-tez başqa şəhərlərə ezamiyyətə gedirdi. Son zamanlar Vasif əmi onlara cox gəlirdi. Bir dəfə ona buratino oyuncağı da gətirmişdi. Bu oyuncağı görəndə özü də bilmirdi niyə hirslənirdi. Yekə oğlan idi beşinci sinifdə oxuyurdu, ona isə kukla bağışlayırdılar qız kimi, yəqin buna hirslənirdi. Bir iki gün “Buratino” masanın üstündə qaldı. Yumşaq parçadan olan bu oyuncaq lap zəhləsini tökdü. Sonra bir gün nə ağıl elədisə tutub yazıq oyuncağın uzun burnunu kəsdi. Buratino kəsik burnu ilə miskin görünürdü və burnunun içindən yerə seltifon parçaları tökülürdü. Anası cox əsəbləşdi, lap cin atına mindi.\n-Heç utanırsan? Vasif əmi gətirib ey o kuklanı sənin üçün. Niyə o günə qoydun? Balacasan sən?\n-Balaca deyiləmsə mənə kukla niyə gətirirdi? Birdə ki, qız zadam mən?\nAnası ona elə çımxırdı ki, sanki o buratinonun yox Vasif əminin burnuna xətər yetirmişdi. Amma adətən anası ona heç zaman belə acıqlanmazdı. Bu lənətə gəlmiş , axmaq kukladan ötəri niyə axı belə danladı onu? Vasif əminin bir oğlu vardı, adı da Müstafa. Tez-tez deyirdi ki:” Dayan, Səbuhi, Müstafanı sizə gətirəcəm” Amma o yaxşı bilirdi ki, heç zaman Müstafanı gətirmçəyəcək onlara Vasif əmi və heç istəmirdi də Mustafa onlara gəlsin. Nədənsə utanırdı Mustafadan, həm də ümumiyyətlə zəhləsi gedirdi bu heç zaman görmədiyi oğlandan, adı yekə kişi adını xatırladan oğlandan.\nÇarpayıdan düşüb anasına yaxınlaşdı.\n-Ana, ay ana mən durmuşam ey.\nAnası deyəsən bu gün də ağlamışdı. Son zamanlar tez-tez ağlayırdı yatağında, evdə, kompüterdə oturanda. O nədənsə əmin idi ki, bu göz yaşlarının səbəbkarı Vasif əmidir. Bir neçə dəfə onların mübahisəsinin də şahidi olmuşdu. Amma anası tezcə onu qonşu otağa yollamışdı və Vasif əmi gedəndən sonra dirənə-dirənə ona yalvarmışdı ki, axşam atası gələndə ona heç nə danışmasın. O onsuzda danışan deyildi atasına, çünki qəlbinin dərinliyində başa düşürdü ki, belə şeylər haqda danışmaq olmaz.\n-Ana, acmışam mən.\nHə, oyanmısan, balam, nə tez durmusan?\n-Saat on birdir ey ana, mənə yemək ver!\n-Yaxşı, yaxşı dururam indi , keç sən mətbəxdən peçenye götür ye, məndə indi qalxıb çay qoyacam.\n-Mən peçenye istəmirəm! Şirinçay ver mənə!\n-Allah məni öldürsün, qurtarsın canım sizin əlinizdən. Öldün acından bu dəqiqə? Gəlirəm də..\nƏvvəllər anası belə deyərdi: “ Can, mənim balam acıb, sabahın xeyir gözəl balam” Amma indi...\nMətbəxin pəncərəsinin qabağına gəlib çölə boylandı. Həyətdə adamı iliklərinə qədər üşüdən payız mənzərəsi dəyirdi gözə. Ağaclar yarpaqların töküb büzüşmüşdülər deyə soyuqdan çiyinlərini qısan adama oxşayırdılar. Asfaltın çala-çökəklərində axşam yağan yağışın əmələ gətirdiyi gölməçələr var idi. Bu gölməçələrin birində ana sərçə öz balaları ilə yuyunurdu. Dünya veclərinə deyildi bu sərçələrin. Sərçələr həvəslə bir-birini suya basır, qanadlarını çırpdıqca narın su damlaları toz kimi ətrafa yayılırdı. Elə bəxtəvər idilər ki, bir neçə metr kənarda bu qutu-qutu evlərin birinin otağında ağlamaqdan gözləri qızarmış yorğun bir qadının, anasındakı dəyişikliklərdən qorxan və kədərlənən bir beşinci sinif şagirdinin varlığı heç vəchlə bu bəxtəvərliyi poza bilməzdi. Ürəyindən qəribə bir arzu keçdi, kaş bu sərçə onun anası olaydı və o da bu bəxtəvər, bala sərçələrdən biri olaydı. Amma sonra iki gün öncə uşaqların bir sərçəni sapandla vurmağı yadına düşdü, içinə ibtidai bir qorxu doldu. Birdən onun da anasını uşaqlar sərçə bilib sapandla vurardılar və o da başa sala bilməzdi ki, bu sərçə deyil onun ansıdır.Dəhşətli fikirdən üşənib pəncərədən çəkildi.\nNeçə gün idi atası yenə məzuniyyətdə idi. Anası gah qanı qara, gah da kefi kök olurdu. Vasif əmi də arada onlara gəlirdi və hər dəfə də Mustafanı gətirəcəyini vəd edirdi.\nGünorta Sevil xala onlara gəldi. Sevil xala anasının ən yaxın rəfiqəsi idi. Onlara tez –tez gəlib gedərdi. O otağında dərs oxuyurdu amma qulağı anası ilə Sevil xalanın söhbətində idi. Hətda sonra qapıya yaxınlaşıb diqqətlə dinləməyə də başladı.\n-Mən daha belə bacarmıram Sevil, hər şeyi Raufa danışacam.\n-Başına hava gəlib? Bəs heç sonrasını düşünmüsən? Səncə Rauf deyəcək ki:”Əzizim, səni anlayıram, lap əccəb eləmisən başqasına vururlmusan!” Ağlını başına topla, bundan bir şey cıxmaz!\n-Başa düş Sevil, mən belə ikili həyat yaşaya bilmirəm, Vasifi sevirəm! Ondan ötrü hər şeydən keçərəm.\n-Axi Vasifin nəyi artıqdır sənin ərindən?\n-Diqqəti, qayğısı, cəsarəti, sevgisi, bəsdir ya yenə sayım? Mən Vasifi tanıyandan sonra asil qadın olduğumu anladım. İllərdir Raufdan anlayış, sevgi, qayğı görmədim. Ancaq məişət həyatı yaşadıq vəssalam.\n-Reyhan, sən hansı sevgidən danışırsan? Normal yaşayırsınız, pulunuz var, eviniz var, uşağınız var, sənə daha nə lazımdır?\n-Mənə dayağım olacaq adam, başımı çiyninə qoyacağım sevimli insan, həyatımı paylaşacağım, məni xoşbəxt edən kəs lazımdır.\n-Reyhan, sənin uşağın var ey. Sən əminsən ki, oğlun Vasifi bəyənəcək, qəbul edəcək ata kimi?\n-Əvvəla Səbuhini atsından çəkindirmək fikrim yoxdur, ikincisi Vasifi sevəcək mütləq, bir də ki, Sevil bax bir neçə ildən sonra Səbuhi kimisə sevsə və mən onun seçimini bəyənməsəm hamı düşəcək üstümə ki, niyə mane olursan oğluna, sən yox o yaşayacaq qızla, onun xoşbəxt olmağa haqqı var. Bəs mən? Mənim haqqım yoxdur xoşbəxt olmağa?\n-Sən tək deyilsən Gövhər, sən cəmiyyətdə yaşayırsan axı.\n-Sənin dediyin o cəmiyyət mənim qayğıma qalır?\n-Bilmirəm Gövhər, bilmirəm. Mənim tək istəyim odur ki, sən səhv etməyəsən. Sən əminsən ki, Vasif səninlə evlənəcək?\nAnamın cavabını eşitmədim, amma ürəyimin döyüntülərini aydınca eşidirdim. Sevil xala ilə anamın söhbətindən üç gün keçdi. Mən bu üç gün ərzində anamın gözlərinə bir dəfə də olsun baxa bilməmişdim. Utanırdım, qorxurdum, nəsə qarışıq, dolaşıq şeylər düşünürdüm, ürəyimdə.\nMən nə edəcəyimi bilmirdim, gecələr narahat yatır, tez-tez səksəkəli halda, tər su içində oyanırdım. Yuxuda anamla Vasif əmi evlənirdi, mən də kənarda dayanıb ağlayırdım. Bir axşam anam məni ertədən yatağıma saldı. Axşamdan xeyli keçmiş, otaqdan gələn səslərə yuxudan ayıldım. Vasif əmi ilə anam asta lakin gərgin bir səslə mübahisə edirdilər deyəsən. Səslərini nə qədər qısmağa şalışsalar da danışıqları gecənin sakitliyində aydınca eşidilirdi.\n-Vasif, mən belə bacarmıram! Başa düşürsən, heç cürə alınmır.\n-Axı nə alınmır Gövhər?\n-Mən daha ərimə yalan sata bilmirəm. Həm də mən belə həyat yaşamağa laiq biri deyiləm, əzab çəkirəm mən.\n-Eşidən elə bilirə mən kefdəyəm də. Bir də belə həyatın nəyi pisdir ki? Məncə hər şey qaydasındadır.\n-Səncə... Eh Vasif, sən niyə başa düşmürsən axı. Mən sənin məşuqən yox arvadın olmaq istəyirəm.\n-Gövhər mən evliyəm, bir uşağım da var.\n-Vasif mən hər şeyi ona danışdım.\nOtağa gərgin uzun - uzadı bir sükut çökdü. Hanna-hana Vasif əmi səsi titrəyə titrəyə dedi:\n-Necə yəni danışdım? Nə zaman?\n-Mən onun elektron poçtuna məktub göndərdim və hər şeyi etiraf elədim.\n-Sən dəli olmusan? Nə danışırsan? Sənin dəqiq başın işləmir?\n-Hələ bir soruşursan da? Mənim arvad uşağım var, ailəm var.Həm də sən məndən xəbərsiz axı bunu neçə elədin? Mənə deməli idin axı?\n-Vasif, hansı ailə? Sən axı boşanırsan. Məgər belə deyil? Axı sən özün...\n-Gövhər, mən əsbi olanda cox söz deyə bilərəm. Səni sevirəm, yəni sevdiyimi düşünürəm, amma ailəmi dağıda bilmərəm axı. Sənə də məsləhət görmürəm. İncimə ey Gövhər, yəni dediyim odur ki, bu qərarı mənə axalanıb verirsənsə mən sənə istədiklərini verə bilməyəcəm, əzizim.\nAnam bir xeyli susdu. Elə bil nitqi kəsilmişdi. Sonra sakit və təmkinli səslə dedi.\n- Vasif, rədd ol həyatımdan və evimdən!\n-Gövhər, sonra peşiman olacağın şeyləri söyləmə. Səhv edirsən. peşiman olacaqsan.\n-Vasif, mən ömrüm boyunca indiki qədər peşiman olmayacam.\nVasif əmi getdi. O gedəndən sonra anam çarpayısına yıxılıb hönkürdü. Mən cox sevincək olmuşdim, hiss edirdim ki, bu göz yaşları anamın sonuncu göz yaşlarıdır. Birdən anamın məktubu yadıma düşdü. Atam məktublara səhərlər baxardı , demək hələ bir neçə saat vaxtım vard. Atam şifrələri kasetləri saxladığı yekə yeşiyin içindəki bloknota yazırdı. Qonşu otağa keçdim, anam deyəsən ağlayıb-ağlayıb yuxuya getmişdi. Yeşiyi eşələdim. bloknotu tapdım Xoşbəxtlikdən şifrə lap üzdə idi. Az sonra mən artıq anamın məktubunu silmişdim və rahat, bəxtiyar bir yuxu məni ağuşuna aldı.\nSəhəri gün anam pərişan. sap-sarı saralmış, ölü üzü kimi mum rəngli sifəti ilə pəncərə önündə oturmuşdu. Atamın zəngi gələndə diksindi. Mənə işarə elədi ki. dəstəyi götürüm. Mən atamın səsini selektora qoydum O üzdən gümrah. şən səs gəldi.\n-salam Robin Qut. necəsən?\n-Sağ ol atacan. sən necəsən?\n-Yaxşıyam, anan haradadır?\nAnam qorxa-qorxa dəstəyi götürdü.\n-Sabahın xeyir, yaxşıyam.\nSonra səsi əsə-əsə soruşdu:\n-Bu gün elektron poçtuna baxmısan?\n-Hə, baxmışam, nədi ki?\n-Orada heç nə yox idi?\n-yox nə olmalı idi ki?\n-Heç, mən dünən sənə məktub göndərmişdim, elə bir şey deyildi.\n-Yox orda heç nə yoxdur. Mən axşam gəlirəm, inşallah görüşərik.\nDəstəyi qoyandan sonra anam hönkürdü. Amma mənə elə gəldi ki, o bu dəfə sevindiyindən ağladı. Bax beləcə hər şey bitdi və mən qəlbimin dərinliyində anamı bağışaldım, amma anam hələ də bilmir ki. o məktub neçə oldu.\nBuratino oyuncağını isə sabahı gün zibil yeşiyinə atdım, sanki günahkar o idi.\n“Son zəng” günü Anardan utandım ... - Yusif Hansen - MANERA\nMopassan - "Atasız uşaq" -TƏRCÜMƏ\nAYB-ə üzv olmaq üçün Anar haqda yazmalısan - Çinarə Ömray\n“Məni göyərçin gətirib” – Çinarə Ömray\nÇinarə Omray: "Mən anamın qabırğasından yaranmışdım..." (KÖŞƏ)\nMir Cəlalın əsəri əsasında film çəkilib\nHüseyn Cavidlə bağlı nadir arxiv kadrları yayımlandı - VİDEO\n"Kitabi-Dədə Qorqud" italyan dilində işıq üzü gördü - Foto\nAzərbaycanda yeni magistr proqramı yaradılacaq\nPaytaxt teatrlarının dekabr repertuarı\nİlin ən yaxşı filmi məlum oldu\nMürəkkəbi qurumamış hekayələr - Mehman Qaraxanoğlu yazır\nAzərbaycan-Türkiyə birgə universitetinin yaradılması işlərinə başlanılıb\nRamiz Rövşənin ingilis dilində şeirlər kitabı nəşr olundu - FOTO\n“Leyli və Məcnun” dastan-tamaşası təqdim olunacaq\nPalıda sarılmış üzüm - Romandan parçalar\nQaraheybət faciəsi: 14 zabitimiz şəhid oldu\nBakıda Aşıq Ələsgərin abidəsi ucaldılacaq - SƏRƏNCAM\n“Təhsil haqqında” qanuna dəyişikliklər təsdiqləndi\nSadıq Qarayevin yeni kitabı çapdan çıxıb\nRəşad Məcid nüfuzlu mükafata layiq görüldü - FOTO\nVar olsun ayrılıqları - Əhməd Oğuzun şeirləri\nAzərbaycan filmi iki beynəlxalq mükafata layiq görülüb\nTələbə kreditinə müraciətlərin qəbulu davam edir\nƏləsgər sazı, Ələsgər sözü - Məmməd Araz yazır\nNobel mükafatı laureatı Azərbaycana gəlir\n27 sentyabr - Anım Günü Ankarada qeyd olunub\nMəktəblərdə “Ortaq türk tarixi” tədris olunacaq


Azərbaycan Cənubi Qafqazda təhlükəsizliyin təmin edilməsində mühüm rol oynayır – ATƏT-in fəaliyyətdə olan sədri\nSiyasət 30 İyun 2009 18:08 (UTC+04:00)\nAzərbaycan, Bakı, 30 iyun / Trend , müxbir Y.Ostapenko /\nAzərbaycan Cənubi Qafqazda və bütün regionda təhlükəsizliyin təmin edilməsində mühüm rol oynayır. Bu barədə ATƏT-in fəaliyyətdə olan sədri Dora Bakoyannis bildirib.\n"Ötən həftənin sonu Yunanıstanın Korfu adasında Avropa təhlükəsizliyinin bu günü və gələcəyi barədə etdiyimiz müzakirələr göstərib ki, biz bu istiqamətdə böyük irəliləyişə nail olmuşuq. Lakin daha çox işlər görülməlidir və yeni təhlükəsizlik problemləri bizim təhlükəsizliyə sadiqliyimizi sınaqdan keçirəcək. Mən Korfuda başlanılmış dialoqun səfər zamanı davam etdirilməsini səbrsizliklə gözləyirəm", - Yunanıstanın xarici işlər naziri Bakoyannisin bəyanatında deyilir.\n"Bakoyannisin ATƏT-in fəaliyyətdə olan sədri kimi Azərbaycana səfəri təşkilat üçün narahatlıq doğuran problemlərin və eyni zamanda böyük imkanların olduğu bir dönəmdə baş tutur", - bəyanatda deyilir.\n"Sizin də agah olduğunuz uzun müddətdir davam edən münaqişələr hələ də regiona öz kölgəsini salmaqdadır. Amma bu sahədə də biz irəliləyiş müşahidə edirik. Korfu görüşündən əvvəl, Azərbaycan və Ermənistanın Xarici İşlər Nazirləri Elmar Məmmədyarov və Edvard Nalbandyan ATƏT-in Minsk qrupunun həmsədrləri ilə birgə Parisdə görüş keçiriblər. Bu görüşdən əvvəl isə Azərbaycan və Ermənistan Prezidentləri İlham Əliyev və Serj Sarkisyan təkcə son bu il ərzində beş görüş keçirib", - məlumatda bildirilir.\n"Danışıqlar prosesi zamanı müşahidə olunan son irəliləyişlər və tərəflər arasında baş tutan konstruktiv müzakirələr məni ümidləndirir. Müzakirələrdə müsbət hərəkət mövcuddur. Bu da gələcək danışıqlar üçün çox əhəmiyyətlidir. Mən Minsk qrupu həmsədrlərinin vasitəçilik səylərini və qarşılıqlı etimadın yaradılması istiqamətində şəxsi nümayəndəm səfir Anjey Kasprşikin həyata keçirdiyi işi tam dəstəkləyirəm. Lakin münaqişə zonasında baş verən insidentlər narahatlıq doğurur və mən hər iki tərəfi atəşkəs sazişini tam yerinə yetirməyə və həmsədrlərin təklif etdiyi kimi, snayperləri təmas xəttindən geri çəkməyə çağırıram", - Bakoyannis bildirib.\n"Mən həmçinin Azərbaycanın ATƏT-in media azadlığı üzrə nümayəndəsi ilə dialoqunu və ATƏT-də daxil olmaqla, beynəlxalq ictimaiyyətlə dialoq qurmaq niyyətini müsbət qarşılayıram və ümid edirəm ki, media üçün hüquqi mühitin yaxşılaşdırılması və QHT-lər haqqında qanunun beynəlxalq standartlara uyğunlaşdırılması istiqamətində Azərbaycan və ATƏT bundan sonra da birgə işləyə biləcək", - Bakoyannis bəyan edib.\n"Açıq dialoq, sağlam vətəndaş cəmiyyəti və azad mətbuat demokratik proseslər uçün çox önəmlidir və bunlar ATƏT-ə üzv dövlətlərin imzaladığı əsas öhdəlikləri təmsil edir. ATƏT və cəmiyyət dəstəkli polis layihəsindən tutmuş seçki qanunvericiliyinə kimi Azərbaycanla müxtəlif sahələrdə əla əməkdaşlıq etməyə, ATƏT-in Bakı Ofisi demokratik islahatları davam etdirmək üçün Azərbaycana kömək etməyə hazırdır. ATƏT, həmçinin ötənilki prezident seçkilərində göstərilmiş irəliləyişə əsaslanaraq, bu ilin dekabrında keçiriləcək bələdiyyə və gələn il baş tutacaq parlament seçkilərində də Azərbaycana kömək etməyə hazırdır", - bəyanatda deyilir.


Avropada bir dənə də olsun mıxdan istifadə edilmədən tikilən qədim məscid - FOTO\nKateqoriya : XƏBƏRLƏR MARAQLI Yayınlanma tarixi:20.04.2017 13:19:38\nOsmanlı dövründə tikilmiş məscid görənləri öz mükəmməlliyi ilə heyran edir.\nİslamazeri.com-un “Islam Today”-ə istinadən verdiyi xəbərə əsasən, Bosniyanın Bujim şəhərində artıq 2 əsr yaşı olan məscid var. Həmin dini məbəd dülgərlər tərəfindən qədim adətlə bir dənə olsun mıxdan istifadə edilmədən tikilib. Müsəlman ibadətgahı tikilən zaman, yəni XIX əsrində başlanğıcında Bosniya hələ Osmanlı imperiyasının bir hissəsi idi.\nArxivdə hətta oraya aid sənəd də qalır. Həmin sənəddə Osmanlı qubernatoru məscidin tikintisinə icazə verir.\nNadirliyi ilə seçilən müsəlman tikilisinin sashəsi 300 kvadrat metrdir. Məsciddə eyni zamanda 1000-dək insan ibadətlə məşğul ola bilər.\n“Yazda güclü küləklər əsəndə, divarların toxulmuş səbət kimi necə cırıldadığını eşitmək olar, binanın özü isə yüngülcə yellənir.”, - deyə məscid imamı Emin Qrosits bildirib.\n2003-cü ildə məscid qorunan memarlıq abidələri siyahısına salınıb.Avropada bir dənə də olsun mıxdan istifadə edilmədən tikilən qədim məscid - FOTO


Əfsanəvi idmançının oğlu da qızıl medal qazandı\n6 Noyabr 2015 20:16\nPublika.az xəbər verir ki, 10 yaşlı İlkin birinci yarışında qızıl medalı boynundan asıb. Baş tutan yarışla bağlı çempionun atası, əfsanəvi cüdoçü İlham Zəkiyevdən məlumat aldıq. Həmçinin o, ata kimi keçirdiyi hisslərə də toxundu:\n“Yarışı Azərbaycan Milli Paralimpiya Komitəsi təşkil edib. Turnir uşaqlar arasında cüdo yarışı olub. İlkinin birinci yarışı idi və burada qızıl medal qazandı. Simvolik bir yarış idi. Yarış üçün 12 dəst medal hazırlanmışdı. Medalın üzərində mənim şəklim əks olunub. Elə oğlumun boynuna da medalı özüm asdım. Təbii ki, qürur hissi keçirdim. Çünki bir var özün çempion olasan, bir də var çempionun atası olasan – bunlar tamam fərqli hislərdir. Çox xoşdur, hətta bir balaca kövrəldim də...”


“Kazbek”dən o biri şoqəriblərə keçid... - Medianews\nNəşr edilib: 2021/07/15 10:26 Rubrika: Köşə Baxış sayı: 196 Müəllif: Samir Sarı\n41 il qabaq, yəni Moskva olimpiadasının vur-çatlasın vədələrində ölkədə, xüsusilə Kirovabad (qədim və indiki Gəncə) tərəflərdə bir meyxana dəb olmuşdu, cəmi bir misrası yadımda qalıb: “Gənclərə dərmandı Gəncə ”Kazbek”i”.\nİndiki cavanlar da bilər, o vaxt nəşəxorlar anaşanı “Kazbek” markalı, karton müştüklü, gödək ölçülü siqaretin tütünü ilə qarışdırır, eşir, təzədən siqaretin kağız borucuğuna doldurur, ucunu nazikcə burur, dəmi gələndə odlayıb, dərman kimi sümürürdülər. Bu proses yekə bir ritual idi.\n“Kazbek” siqareti nəşəxorlar üçün tanınma nişanıydı. Kimin üstündə “Kazbek” aşkarlanardısa, bu, onun nəşəxor olmasının əlaməti sayılırdı. Ona görə də əqidəli siqaret çəkənlər hələm-hələm “Kazbek” alıb ciblərinə qoymazdılar. Başqa sözlə, prinsip beləydi: “İçinə nəşə doldurmayacaqsansa, ”Kazbek” almağa dəyməz, “Kazbek” almısansa, demək, içinə qoymağa bir şeyin də var”.\nHazırda o vaxtın nəşəxorlarının, salamat qalıblarsa, ən cavanının 60 yaşı var, ta gənc deyillər, tərgitmiş olarlar. İndi heç “Kazbek” eşən də yoxdur. Bu sahə də xeyli inkişaf edib, gənclər üçün yeni-yeni “dərman”lar çıxıb. Adlarını ona görə çəkmək istəmirəm ki, həm reklam olmasın, həm də, düzü, gərək onların dəqiq adını google-yə, baxım yazım.\nHərçənd adı çəkildi, çəkilmədi, şoqəriblərin növlərini əzbərdən bilənlər var, gecə saat 3-də yerlərindən qaldır, türkün sözü, uykudan oyat, uyuşdurucular haqqında 125 sual ver, 700 ballıq cavablar al.\n41 il qabaq belə deyildi. Onda SSRİ Əfqanıstana yenicə daxil olmuşdu, əfqan müharibəsinə qatılan bəzi sovet əsgərləri andırın dadına yeni-yeni baxırdılar. Əksəriyyət isə bu tort-püsürdən uzaq dururdu.\nHər kənddə 1-2, hər qəsəbədə 4-5, iri şəhərlərdə 20-30 nəşəxor olardı, onlar da bu işə gizli-gizli “könül verərdilər”, açıb ağartmazdılar. Adamlar biləndə ki, filankəs nəşəxordur, çalışardılar onunla çox təmasda olmasınlar. Çünki o vaxt belə bir inanc vardı ki, nəşəxorların başı qəfildən çönür, ciblərindən bıçaq çıxarırlar, qanqaraçılıq olur.\nMilislərin əlinə keçən nəşəxorlar və o mərəti onlara satanlar əlli-ayaqlı gedirdi. Amma indi vəziyyət çox dəyişib. 5-6 il əvvəl gecə qurutmağa qoyduğu anaşanı səhər yerində tapmayan sabirabadlı qardaş itiyinin kimin güdazına gəldiyini düzgün təxmin edərək birbaşa polis şöbəsinə şikayətə getmişdi ki, qonşum filankəs mənim marixuanamı oğurlayıb, xahiş edirəm, ölçü götürün. Polislər də lazımi ölçü götürmüş, hər ikisinin boyuna Həşimxanlı qamışı ölçərək türməyə göndərmişdi.\nUşaqlar danışır ki, Şəki-Zaqatala tərəfdə də bir nəşəxor sahədə min bir zəhmətlə becərdiyi məhsulu dərib, qurudub, həyətinə gətirib, yarpaqlarını çubuqlarından ayırıb, bir hovur dincəlmək istəyib, bir də görüb ki, təndir qalayan anası hallıdır. Heç demə, ağbirçək ana çətənə çubuqlarını təndirə doldurub yandırıb, tüstüyə düşüb.\nArtıq ucqar kəndlərdə belə narkotik maddə aludəçiləri bir deyil, beş deyil, onlarladır. Hətta bəzi rayonlarda nəşə çəkməyənə pis baxırlar, dalınca “içmir, çəkmir, petux şeydir” deyirlər.\n4-5 il qabaq bizi Ukraynanın Kremençuq şəhərdə fəaliyyət göstərən siqaret zavoduna aparmışdılar, müşahidə etdik ki, tütünü dəf-daraqla emal edir, filtrasiyadan keçirir, ekoloji təmiz pambıqdan filtr düzəldir, təmiz kağızlara bükür, bir sözlə, çalışırlar ki, insan orqanizminə zərəri daha az olsun. Amma təsəvvür edin ki, bir nəşəsatan bu ələfi kustar üsulla qurudur, çirkli torbalara, kibrit qutularına doldurur, “bazar”a çıxarır və camaatın uşağı bu zəhəri alıb ciyərinə çəkir.\nYəni heç olmasa, “təmiz şey” çəksələr, dərd yarıydı, tamam zir-zibil istemal edirlər.\nHazırda bu söhbət ona görə yoğunlayıb ki, narkomaniya ölkəni başına götürüb, böyüklər gənclər üçün çıxış yolu, dərman axtarırlar. Hələlik şoqəriblə mübarizə aparmağın effektiv yolunu tapa bilmirik. İldə bir dəfə “Xaş-xaş” əməliyyatı keçirib, hüquq-mühafizə orqanlarının əməkdaşlarına çöllərdə “ot” yoldurmaqla iş aşmır, nəsə başqa tədbir görülməlidir.\nBəlkə də Filippinin prezidenti Düterte kimi etmək, ən azı narkotacirləri içəri dürtmək lazımdır.\n40 il qabaq bir türk mahnısı da vardı, içində belə sözlər keçirdi: “Gəl, kardeşim, nəşə gətirdim sana”. O vaxtın cavanları bu əsrarəngiz mahnını çox sevirdilər və bilmirdilər ki, Anadolu türkləri əslində nəşəyə “əsrar” deyir.


Funksional və çox dekorativ valideyn dəsti - Qısa - 2021\nValideynlərin rahatlığı və gizliliyi üçün valideyn dəsti idealdır! Həqiqətən, yalnız bir yataq otağı deyil, bəzən evin inkişaf etdirilməsi qaydasında bir vanna otağı və ya soyunma otağıdır. Evdə usta bir yataq otağı yaratmaq üçün bəzi ilhamlar.\nYataq otağında bir iş sahəsi\nUçuş ### Həqiqətən bir ofis halına gəlmədən otağınızda bir iş sahəsinə ehtiyacınız varsa, otağın bir küncündə yerləşdirəcəyiniz bir neçə stul ilə dəyirmi masa seçə bilərsiniz. Hesablarınızı sülh içində etmək üçün məskunlaşa biləcəksiniz.\nOtaqda bir küvet\nMəqsəd ### Valideynlərin yataq otağı, hətta küvet də quraşdıra biləcəyiniz əsl gizlilik yeridir. Aslan ayaqlı bir küvet otağa çox romantik bir tərz bəxş edəcək və istirahət anları üçün ideal olacaqdır.\nYataq otağına bitişik bir vanna otağı\nCastorama ### Hələ də bir az daha çox məxfiliyə üstünlük verirsinizsə, vanna otağını kiçik bir hissənin arxasına da yerləşdirə bilərsiniz. Daha sonra hamam gizliliyinizi qoruyarkən otel dəsti şəklində yataq otağına açılacaqdır. Pulsuz bir vanna otağı təklifini tələb edin.\nSaint Maclou ### Nəhayət, usta dəsti də valideynlərin paltarlarına həsr olunmuş soyunma otağı yerləşdirə bilər. Yenə də boş yer tərk edərkən soyunma otağını bir hissənin arxasına yerləşdirə və ya soyunma otağını yataq otağında bir girintiyə quraşdıra bilərsiniz.\nCopyright 2021 \_ Funksional və çox dekorativ valideyn dəsti...


Azercell-in dəstəyi ilə pulsuz göz müayinələri davam edir •WEM.az\nAna səhifə » Press-reliz » Azercell-in dəstəyi ilə pulsuz göz müayinələri davam edir\n6 февраля 2018 Press-reliz февраль 2018\nÖlkədə 20 ildən artıq müxtəlif istiqamətdə sosial məsuliyyət layihələri həyata keçirən Azercell Telekom-un dəstəyi ilə səyyar Mobil Göz Klinikası ötən il 864 nəfərə pulsuz xidmət göstərib. Yanvar ayı ərzində klinikanın həkimləri Kürdəmir rayonunda məskunlaşan 36 məcburi köçkün və qaçqınlara yardım ediblər. Müayinələr nəticəsində eynək reseptləri yazılıb, müalicələr təyin edilib. Eyni zamanda Əmircan qəsəbəsi 13 saylı və Hövsan qəsəbəsi 23 saylı poliklinikada 58 nəfər müayinə olunub. Sabunçu rayonu Sosial Müdafiə Fondunun dəstəyi ilə isə 42 nəfər müayinədən yararlanıb. Fevral ayında həkimlər Bilgəh və Şağan qəsəbəsində ümumilikdə 78 nəfəri müayinə ediblər. Bilgəh qəsəbəsi 11 saylı internat məktəbində 42, Şağan qəsəbəsi Əlilliyi olanlar üçün müalicəvi pansionatda 36, Nərimanov rayonu “Qızıl Aypara” cəmiyyətində isə 32 nəfər müayinəyə cəlb olunub. Yaz aylarında da klinikanın həkimləri yüksək və aktiv fəaliyyətləri ilə seçiliblər. Mart ayında həkimlər Nərimanov rayonundakı Rus icmasına, Gəncə Şəhərində SOS Uşaq Kəndindəki uşaqlara və Lökbatan qəsəbəsində məskunlaşan qaçqınlara xidmət göstəriblər. Aprel və may aylarında Mobil göz klinikasının həkimləri Pirşağı qəsəbəsi 10 saylı internat evində 29, İcra Hakimiyyətinin dəstəyi ilə Pirallahı qəsəbəsində yaşayan 30 imkansız şəxsə, Yasamal və Nizami rayonunda 84, Xaçmaz rayonu Gödəkli kəndi tam Orta məktəbinin 35 şagirdinə xidmət göstəriblər. İyun ayında isə klinikanın həkimləri Bakının Yasamal və Dərnəgül rayonlarında məskunlaşan 43 məcburi köçkün və qaçqını, eyni zamanda 20-ci sahə “Qızıl Aypara“ Cəmiyyətində 25 nəfəri müayinə və müalicə ediblər. İyun ayında Mobil Göz Klinikası Xaçmaz rayonunda məskunlaşan 28 nəfər məcburi köçkünə də yardım ediblər. Sumqayıt şəhərində məskunlaşan 28 məcburi köçkünə isə klinikanın həkimləri iyul ayında xidmət göstəriblər. Avqust ayında isə Xırdalan şəhəri “Sevinc” uşaq bağçasında məskunlaşan məcburi köçkün, o cümlədən Buzovnada yardımda ehtiyacı olan 59 nəfər müayinədən yararlanıb. Binə qəsəbəsində “Ümid yeri”sığınacağında 31 nəfər, Buzovnada isə 1 saylı psixonevrolojı sosial xidmət müəssisəsində 22 nəfər oktyabr ayında həkimlərin müayinə və müalicəsinə cəlb olunub.\nAzercell Telekom və “Xəzər Qayğıkeşlik Layihəsi” İctimai Birliyinin dəstəyilə fəaliyyət göstərdiyi bu illər ərzində klinika artıq Bakı şəhərindəki bir çox internat məktəblərinə, uşaq evlərinə səfər edib. Bakı ilə yanaşı, klinikanın həkimləri ölkənin bir çox bölgələrində müalicəyə ehtiyacı olan insanlara xidmət göstəriblər.\nÖlkədə 20 ildən artıq müxtəlif istiqamətdə sosial məsuliyyət layihələri həyata keçirən Azercell Telekom-un dəstəyi ilə səyyar Mobil Göz Klinikası ötən il 864 nəfərə pulsuz ...\nBuraxılışın digər məqalələr февраль 2018\nAzərbaycanın lider mobil operatoru Azercell Telekom yeni konsepsiyaya uyğun magazalarının ...\nBarama İnnovasiya və Sahibkalıq Mərkəzi, Azercell və PAŞA Bankın dəstəyi ilə Bakı Dövlət ...\n“Azercell Telekom” MMC insan qaynaqları sahəsində yüksək beynəlxalq sertifikata layiq görüldü. ...\nAzercell SABAH Karyera Qış Məktəbi layihəsində Qubada təlimlər təşkil edib\nAzercell Telekom MMC ölkəmizdə təhsilin və tələbələrin inkişafına dəstəyini davam etdirir. ...


Rəşad Sadıqov üçün 2 seçim: ya "Neftçi", ya U-21 - | Newsport.az\nRəşad Sadıqov üçün 2 seçim: ya "Neftçi", ya U-21\nKateqoriya: Ölkə futbolu | Tarix: 03.09.2017 20:30\nFutbol üzrə Azərbaycan yığmasının və "Qarabağ"ın kapitanı Rəşad Sadıqov karyerasını tezliklə başa vura bilər.\nNewsport.az-ın məlumatına görə, 35 yaşlı futbolçunun DÇ-2018-in seçmə mərhələsi çərçivəsində Norveçlə səfər oyununda öz qapımıza vurduğu qoldan sonra üzləşdiyi tənqidlər onun yenidən karyerasını başa vurmaq fikrinə düşməsinə səbəb olub. Bundan başqa, təcrübəli futbolçuya məşqçi kimi bir neçə sərfəli təklif var. Sadıqov hazırda bu təklifləri götür-qoy etməklə məşğuldu.\nƏldə etdiyimiz məlumata görə, "Neftçi" rəhbərliyi Sadıqovu baş məşqçi postunda görmək istəyir. Elxan Abdullayevin istefasından sonra Elşad Əhmədova həvalə olunan "ağ-qaralar"ın sükanı məhz sabiq futbolçusuna tapşırıla bilər. Rəşad 2001-2002, 2003-2005 və 2006-2008-ci illər aralığında məhz paytaxt klubunda çıxış edib.\nBundan əlavə, Yaşar Vahabzadənin rəhbərliyi altında o qədər də uğurlu çıxış etməyən, AÇ-2019-un seçmə mərhələsinə uğursuz start verən U-21 yığmamızın da Sadıqova tapşırılacağı barədə məlumat əldə etmişdik. Hazırda Sadıqovla danışıqlar davam etdirilir. Danışıqların necə nəticələnəcəyini bilmirik. Amma bilinən odu ki, həm "Neftçi"nin, həm də U-21 yığmamızın "təzə qan"a ehtiyacı var.\nElə Rəşad özü də futbol karyerasında yeni səhifə açmaq barədə düşünür. Onun elə oyunçu karyerasını davam etdirdiyi bir vaxtda geridə qalan mövsümdə "Qarabağ"ın U-19 komandasını çalışdırması, bu kollektivi Azərbaycan çempionu etməsi Sadıqovun məşqçiliyə olan böyük marağından xəbər verir. "Neftçi" və ya U-21-in "sükan"ı arxasında çalışmaq isə təcrübəli futbolçu üçün UEFA Gənclər Liqasında mübarizə aparacaq "Qarabağ"ın U-19 komandasından da cəlbedici ola bilər.


Dəhşətli qatar qəzasının səbəbkarı bilindi (Video izlə) | Sizinyol.com\nDəhşətli qatar qəzasının səbəbkarı bilindi (Video izlə)\nAlmaniyada 10 nəfərin həyatına son qoyan dəhşətli qatar qəzasına kimin səbəb olduğu məlum olub. Məlumata görə, dispetçer gecikən qatarı qırmızı işıqda irəli buraxmaq üçün avtomatik siqnalizasiyanı söndürüb. Lakin qatar yol qovşağını təyin olunmuş müddətdə keçə bilməyib və toqquşma qaçılmaz olub.\nAlmaniyada ötən gün baş vermiş dəhşətli qatar qəzasına dispetçerin səhvi səbəb olub.\nBavariya əyalət prokurorluğunun məlumatına görə, dispetçer gecikən qatarı qırmızı işıqda irəli buraxmaq üçün avtomatik siqnalizasiyanı söndürüb. Lakin qatar yol qovşağını təyin olunmuş müddətdə keçə bilməyib.\nHəmin vaxt qarşıdan gələn digər qatar üçün yaşıl işıq yanıb. Bu da yüksək sürətlə hərəkətdə olan iki qatarın toqquşması ilə nəticələnib. Hadisə ilə bağlı istintaq tədbirləri davam edir.\nDəhşətli qəza nəticəsində ölənlərin sayı isə artıq 10-a çatıb. Səhiyyə nazirliyinin məlumatına görə, 100-dən artıq insan da müxtəlif dərəcəli xəsarətlər alıb.\nXatırladaq ki, insident Bavariyanın Bad-Ayblinq şəhəri yaxınlığında ötən gün səhər saatlarında baş verib. Hadisənin çətin keçilən ərazidə qeydə alınması xilasetmə əməliyyatlarını çətinləşdirib. (Xezerxeber)\nbilindi dəhşətli Qatar qəzasının səbəbkarı


Hərbçi və şəhid ailələri ilə bağlı komissiya yaradıldı\n19:03 13.01.2021 Qısa URL\n"Azərbaycan Respublikasının ərazi bütövlüyü uğrunda aparılan hərbi əməliyyatlarda iştirak etmiş hərbi qulluqçulara və şəhid ailələrinə psixoloji yardımla bağlı bəzi məsələlər barədə" qərar imzalanıb.\nBAKI, 13 yanvar — Sputnik. Baş nazir Əli Əsədov "Azərbaycan Respublikasının ərazi bütövlüyü uğrunda aparılan hərbi əməliyyatlarda iştirak etmiş hərbi qulluqçulara və şəhid ailələrinə psixoloji yardımla bağlı bəzi məsələlər barədə" qərar imzalayıb. Sputnik Azərbaycan-ın məlumatına görə, qərara əsasən, Azərbaycan Respublikasının ərazi bütövlüyü uğrunda aparılan hərbi əməliyyatlarda iştirak etmiş hərbi qulluqçulara və şəhid ailələrinə operativ, vaxtında, keyfiyyətlə və əlaqəli şəkildə psixoloji yardım göstərilməsini təmin etmək məqsədilə aşağıdakı tərkibdə komissiya yaradılıb.\nKomissiyanın üzvləri aşağıdakılardır:\n- Azərbaycan Respublikası müdafiə nazirinin müavini Azərbaycan Respublikası fövqəladə hallar nazirinin müavini Azərbaycan Respublikası əmək və əhalinin sosial müdafiəsi nazirinin müavini\n- Azərbaycan Respublikası Müdafiə Nazirliyinin Tibb Baş İdarəsinin rəisi İcbari Tibbi Sığorta üzrə Dövlət Agentliyinin İdarə Heyəti sədrinin müavini\n- Tibbi Ərazi Bölmələrini İdarəetmə Birliyinin (TƏBİB) İdarə Heyətinin sədri\n- Azərbaycan Respublikası Əmək və Əhalinin Sosial Müdafiəsi Nazirliyinin tabeliyində Dövlət Tibbi-Sosial Ekspertiza və Reabilitasiya Agentliyinin İdarə Heyətinin sədri Tabeliyində hərbi-həkim komissiyaları və həkim-uçuş komissiyaları olan dövlət orqanlarının səlahiyyətli şəxsləri.\nKomissiyaya 2020-ci il 27 sentyabr tarixindən başlayan, Azərbaycan Respublikasının ərazi bütövlüyü uğrunda aparılan hərbi əməliyyatlarda iştirak etmiş hərbi qulluqçulara və şəhid ailələrinə operativ, vaxtında, keyfiyyətlə və əlaqəli şəkildə "Psixoloji yardım haqqında" Azərbaycan Respublikasının Qanununa uyğun olaraq psixoloji yardım göstərilməsinin təmin edilməsi üçün zəruri tədbirlər görmək, bu qərardan irəli gələn digər tədbirlərin həyata keçirilməsini təmin etmək tapşırılıb.


Dövlət bankı 2020-ci ili mənfəətlə başa vurub | marja.az\nDövlət bankı Azər Türk Bank-ın 01 yanvar 2021-ci il tarixinə aktivləri 359,2 milyon manat səviyyəsində olmuşdur.\nBankın yaydığı press-relizdə bildirilir ki, ötən ilin sounda Bankın kredit portfelinin həcmi 167,3 milyon manat təşkil etmişdir.\nAzər Türk Bank ötən il 423 min manat həcmində xalis mənfəət əldə etmişdir.\nBankın yaydığı məlumatda deyilir:\n"Dövlət bankı Azər Türk Bank öz fəaliyyətini daim müasir dünyanın meyarlarına uyğun şəkildə qurmaq üçün səy göstərən yenilikçi maliyyə-kredit təşkilatıdır.\nBelə ki, Bank tərəfindən müxtəlif kateqoriya, iş sahəsi və coğrafi rayona aid, öz biznesinə başlamaq istəyən aztəminatlı fiziki şəxslərə, onların biznes planlarına uyğun olaraq, lazımi aktivlərin təqdimatını təmannasız olaraq həyata keçirmişdir".\n1995-ci ildən fəaliyyət göstərən "Azər-Türk Bank” ASC-nin səhmlərinin 75 faizi Azərbaycan dövlətinə məxsusdur".


Mazda Lug Nut Tork Xüsusiyyətləri Cədvəli - Sparky Express\nMazda Lug Nut Tork Xüsusiyyətləri\nMazda Lug Nut Tork Xüsusiyyətləri, Bütün Modellər\nMazda-ya bir təkər quraşdırmağı planlaşdırırsınızsa, istehsalçının tövsiyə olunan fırlanma anı parametrlərindən xəbərdar olmaq vacibdir. Müvafiq torkdan istifadə etmək təkər dəstinin etibarlı bir şəkildə qurulmasına kömək edir. The Mazda Təkər Lug Somun Tork Diaqramı tərtib etdiyimiz tərəfindən sürətli bir istinad rəhbərliyi olaraq istifadə edilə bilər yol kənarındakı yardım hər hansı birində işləyərkən provayderlər və ya DIY meraklıları Mazda vasitə.\nMazda Lug Nut Tork Xüsusiyyətləri Tövsiyələri\n2 5 QAPI / BÜTÜN 2011 - 2015 90 ft-lbs\n3 5-QAPI 17 "BASE / S GRD TURU 2012 - 2016 85 ft-lbs\n3 S-SPORT / 4-QAPI 2010 - 2012 85 ft-lbs\n3 17-INÇ / S SEDAN 2004 - 2009 90 ft-lbs\n3 SEDAN 17 "BASE / S GRD TURU 2012 - 2016 85 ft-lbs\n323 13 "BAZA / BAZA 1986 - 1994 85 ft-lbs\n6 TURLU / S 2009 - 2018 80 ft-lbs\n6 16-INÇ / I 2003 - 2008 90 ft-lbs\n929 15 "BAZA / SEDAN 1988 - 1995 85 ft-lbs\nB2200 BÜTÜN / ALMA 1986 - 1993 100 ft-lbs\nB2500 14 "BAZA / ALMA 1998 - 2001 100 ft-lbs\nB4000 BAZA / 2WD 1994 - 2009 100 ft-lbs\nCX-3 18 "BAZA / BÖYÜK TUR 2016 - 2018 110 ft-lbs\nCX-5 17 "BAZA / SPORT 2013 - 2017 90 ft-lbs\nCX-9 18 "BAZA / BAZA 2016 - 2018 105 ft-lbs\nCX-9 18-INÇ / BÜTÜN AWD 2007 - 2015 90 ft-lbs\nGLC BÜTÜN / BÜTÜN 1983 - 1986 85 ft-lbs\nMX-5 MIATA SPOR / BÖYÜK TUR 2016 - 2017 105 ft-lbs\nMX-5 MIATA SPOR / BÖYÜK TUR 2018 - 2019 110 ft-lbs\nMİLLENİYA BÜTÜN / S 1995 - 2002 90 ft-lbs\nMPV 14 "BAZA / 2WD 1989 - 2006 85 ft-lbs\nMX-3 BÜTÜN / BAZA / 4-CYL 1992 - 1996 85 ft-lbs\nMX-6 14 "BAZA / BAZA 1988 - 1997 85 ft-lbs\nNAVAJO BÜTÜN / 235 / 75R15 1991 - 1994 100 ft-lbs\nPROTEJ 5 BÜTÜN / WAGON 2002 - 2003 85 ft-lbs\nQORUNMA BÜTÜN / 4WD 1990 - 2003 85 ft-lbs\nRX-7 BÜTÜN / S / GS / GSL 1979 - 1995 85 ft-lbs\nRX-8 18-inç / 6-sürət 2004 - 2011 85 ft-lbs\nTİBRİT 2WD / DX 2001 - 2011 100 ft-lbs


MBNP-in səlahiyyətləri artırıldı '; // item += '\nMBNP-in səlahiyyətləri artırıldı\nPrezident İlham Əliyev "Əmanətlərin sığortalanması haqqında" qanununda dəyişikliklər edilməsi barədə" qanunu təsdiqləyib.\n"Ölkə.Az" xəbər verir ki, qanun layihəsinə əsasən Əmanətlərin Sığortalanması Fondunun Himayəçilik Şurasında maliyyə bazarlarına nəzarət orqanının (Maliyyə Bazarlarına Nəzarət Palatası - red.) nümayəndələrinin sayı azaldılacaq, müvafiq icra hakimiyyəti orqanlarının nümayəndələrinin sayı isə artırılacaq. Belə ki, Əmanətlərin Sığortalanması Fondunun Himayəçilik Şurasında MBNP-nin bir nümayəndəsi, Mərkəzi Bankın bir nümayəndəsi, müvafiq icra hakimiyyəti orqanlarının üç nümayəndəsi və iştirakçı bankların təqdimatı ilə onların iki nümayəndəsi təmsil olunacaq.\nBunadək qüvvədə olan qanunvericiliyə əsasən, Fondun Himayəçilik Şurasında MBNP-nin iki nümayəndəsi, Mərkəzi Bankın bir nümayəndəsi, müvafiq icra hakimiyyəti orqanlarının iki nümayəndəsi və iştirakçı bankların təqdimatı ilə onların iki nümayəndəsi təmsil olunur.\nƏlavə edək ki, indiyədək Fondun Himayəçilik Şurası öz səlahiyyətlərini müstəqil həyata keçirib. Ölkə başçısı tərəfindən qanunun təsdiqlənməsi ilə Fond bunu müvafiq icra hakimiyyəti orqanı ilə razılaşdırmalı olacaq.\nƏgər indiyədək Əmanətlərin Sığortalanması Fondunun icraçı direktoru və onun müavini Himayəçilik Şurası tərəfindən vəzifəyə təyin edilirdisə, bundan sonra bu vəzifəyə təyinat və azadolma müvafiq icra hakimiyyəti orqanı tərəfindən aparılacaq.\nUniversitet tələbəsi psixoloji problemlər səbəbindən intihar edib — Prorektordan açıqlama\nBeyons kilsə aldı\nPrezident baş direktoru qəbul edib — YENİLƏNİB\nAzərbaycan Mərkəzi Bankı 21 may tarixindən etibarən valyuta məzənnələrini açıqlayıb.\nMərkəzi Bankdan "Ölkə.Az"a verilən məlumata görə, mayın 21-nə olan rəsmi məzənnələr bülleteninə əsasən, ABŞ dollarının rəsmi məzənnəsi 1,7000 manat təşkil edir.\nManata nəzərən avronun məzənnəsi 1,9978 manat təşkil edir.\n1 türk lirəsi 0,3765 manat, 1 rus rublu 0,0273 manat, 100 İran rialı 0,0040 manat, 1 gürcü larisi isə 0,6958 manatdır.\n“Papito” ilə dünyanı fəth edən Seeya yeni klipini Bakıda çəkdi — FOTO / VİDEO\nYeni nazir ilk səfərini Türkiyəyə etdi — FOTOLAR\n16 saat tox qalmaq üçün sahurda bu qidaları yeyin — SİYAHI və FOTOLAR\n"Ölkə.Az" xəbər verir ki, Nyu-Yorkun NYMEX əmtəə birjasında keçirilən elektron ticarət əməliyyatlarının gedişində WTI neftinin qiyməti 1 barelə görə 0,52 dollar və ya 0,73% artaraq 71,80 dollar təşkil edib.\nICE London qitələrarası birjasında Brent markalı neftin 1 barelinin dəyəri isə 0,58 dollar ya 0,74% artaraq 79,09 dollar təşkil edib.\nKamran Həsənliylə şair arasında canlı efirdə gərginlik: "Şəxsiyyətə keçməyək"\nKür çayında biogen maddələrin miqdarı normadan artıqdır\n09:30 Kənd təsərrüfatı nazirliyində daha bir TƏYİNAT


APA-nın Moskva müxbirinin verdiyi məlumata görə, bunu Rusiya Xarici İşlər Nazirliyinin mətbuat katibi Mariya Zaxarova bu gün keçirdiyi brifinqdə Azərbaycan Prezidenti İlham Əliyevin "Valday" Beynəlxalq Diskussiya Klubunun iclasında səsləndirdiyi fikirlərlə bağlı erməni jurnalistin sualına cavabında bildirib.\nO, Rusiyanın Dağlıq Qarabağ münaqişənin həlli ilə bağlı mövqeyinin məlum olduğunu və bu mövqenin dəyişməz qaldığını diqqətə çatdırıb: "O ki qaldı Dağlıq Qarabağın yekun statusuna, Rusiya tərəfindən indiyə kimi bu barədə verilən bəyanatlar aktualdır. Dağlıq Qarabağın statusu danışıqlar yolu ilə Minsk qrupu prosesi çərçivəsində müəyyən olunmalıdır".\nRusiyanın ATƏT-dəki səfiri: "Saxlanılan şəxslərin dəyişdirilməsi Qarabağ münaqişəsi tərəfləri arasında etimada gətirib çıxara bilər"\n12:13 08 Noyabr 2019\nErmənistan ATƏT-in Yüksək Səviyyəli Planlaşdırma Qrupunun Türkiyədən olan zabitinin fəaliyyətinə mane olub\n11:29 08 Noyabr 2019\n"Hazırda müharibə yoxdursa, bu, Azərbaycanın münaqişənin siyasi həll yolunu axtarma siyasəti ilə bağlıdır" - BƏYANAT\n10:51 08 Noyabr 2019\nABŞ-ın ATƏT-dəki səfiri: "Dağlıq Qarabağ məsələsində "status-kvo" qəbuledilməzdir"\n10:25 08 Noyabr 2019\n09:14 08 Noyabr 2019\nSəfir Li Litzenberger: "ABŞ Dağlıq Qarabağ münaqişəsinin dinc yolla həllinə sadiqdir"\n16:29 07 Noyabr 2019\n11:09 07 Noyabr 2019\n09:22 07 Noyabr 2019\n23:39 06 Noyabr 2019\n17:00 06 Noyabr 2019\n12:14 06 Noyabr 2019\n09:18 06 Noyabr 2019\n15:05 12 Noyabr\nŞirvanda zəncirvari qəza baş verib, xəsarət alan var - FOTO\n15:03 12 Noyabr\nNazir Ramin Quluzadə Lənkəranda, onun birinci müavini isə Astarada vətəndaşları qəbul edəcək\n15:02 12 Noyabr\n14:53 12 Noyabr\n14:48 12 Noyabr\n14:45 12 Noyabr\n“Qarabağ”a danışılmış oyunlarla bağlı seminar keçirilib\n14:42 12 Noyabr\n"Azercell" yeni "010" prefiksli nömrələri yaxın vaxtlarda satışa çıxaracaq\n14:29 12 Noyabr


Fiziki zorakılığa məruz qalan 13 yaşlı qızın görüntüləri yayıldı - VİDEO\nFiziki zorakılığa məruz qalan 13 yaşlı qızın görüntüləri yayıldı - VİDEO\nAzərbaycan Uşaqları İctimai Birliyinin sədri Kəmalə Ağazadə sosial şəbəkədə yeni paylaşım edib.\nBAKU.WS xəbər verir ki, Ağazadə instaqram hesabında fiziki zorakılığa məruz qalan 13 yaşlı qızın görüntülərini yayımlayıb. O, azyaşlıya bu vəhşiliyi edənlərin tezliklə tapılaraq cəzalandırılmasını istəyib:\n"13 yaşlı qıza qarşı şiddət. Kim edib? Bu sualın cavabı polis və prokurorluq əməkdaşları tərəfindən araşdırmalar zamanı bəlli olacaq. Hazırda azyaşlı uşaq sığınacağına yerləşdirilib.\nAta və ana arasında baş verən mübahisələr, qərəzlər nəticəsində işgəncələrə məruz qalan hər zaman uşaqlar olur. Valideynlərdən uzaqlaşdırılan uşaqlar isə əsl həqiqəti təhlükəsizliyini hiss etdikdə danışacaq".\nMaşın nömrələri İcbari tibbi sığorta ilə bağlı əhaliyə VACİB XƏBƏR Azərbaycanda təcavüzə uğramış oğlanların sayı açıqlandı "Besedka"da yaşayan ailə ilə bağlı ŞOK İDDİA: Dövləti şantaj edirlər - VİDEO, FOTO Ərini bıçaqlayıb həbsə düşən 4 uşaq anası faciəvi şəkildə öldü - DƏHŞƏTLİ AİLƏ HEKAYƏSİ Xanım deputat: “Qızım biləndə instaqramda məni bloka atdı” - VİDEO


“Təhsil sektoru üçün nəzərdə tutula kompüterlərdə Əməliyyat Sistemləri: Windows yoxsa Linux ” mövzusunda Dəyirmi Masa keçirilib. | AIF\n“Təhsil sektoru üçün nəzərdə tutula kompüterlərdə Əməliyyat Sistemləri: Windows yoxsa Linux ” mövzusunda Dəyirmi Masa keçirilib.\nAzərbaycan İnternet Forumunun prezidenti Osman Gündüz Dəyirmi Masanın məqsədi ilə iştirakçıları tanış edib. O, hazırda ölkənin təhsil sistemində İKT-nin tətbiqi üzrə milli standartların olmamasını, bu sahədə hüquqi-normativ bazanın hələlik yaradılmamasını qeyd edərək müzakirəyə çıxarılan mövzunun ciddi əhəmiyyət kəsb etdiyimi vurğulayıb.\nDəyirmi Masada Microsoft şirkətinin rəsmi nümayəndəsi Ramin Qarayev “Təhsildə Windows Əməliyyat Sistemi, AIF-in üzvü, AzNET layihəsinin təmsilçisi Rüstəm Əliyev “Təhsildə Linux Əməliyyat Sistemi” mövzularında məruzələrlə çıxış ediblər.\nDəyirmi Masada qeyd olunan Əməliyyat Sistemlərinin üstün cəhətləri, təhlükəsizliyə davamlılığı, milli özünəməxsusluğun dəstəklənməsi imkanları, bu sahədə kadr ehtiyatının və əlavə proqram təminatlarının mövcudluğu, tələb olunan xərclər, ölkəmiz üçün əhəmiyyət kəsb edən məqamları ətrafında , həmçinin də ümumiyyətlə təhsildə İKT-nin tətbiqi ilə bağlı vacib məsələlər ətrafında müzakirələr aparılıb.\nDəyirmi Masada Azeronline –nın prezidenti Elçin Ağakişiyev, ADNA-nın dosenti Nazim Rüstəmov, Təhsil Nazirliyinin şöbə müdiri Bilal Hüseynov, İREX-in əməkdaşı Ələsgər Məmmədli, informatika müəllimləri Aygün Əzizova və Gülnarə Səlimova, AİF üzvü Ramin Fərəcov, BDU-nun əməkdaşı Ramin Mahmudzadə, AİF-in vitse prezidenti və HP-nin nümayəndəsi Rasim Bəxşi, Müəllmləri Təkmilləşdirmə Institutunun kafedra müdiri Oqtay Məmmədov, TURAN -nın nümayəndəsi və AİF üzvü Ilham Şaban, AzNet Layihəsinin nümayəndələri Samir Əliverdibəyov və Emin Axundov, AİF üzvü Emin Hüseynov, RİTN-nin sektor müdiri Rüfət Gülməmmədov, BETM –in nümayəndəsi Qorxmaz Əfəndiyev və başqaları çıxış ediblər.\nDəyirmi Masada qeyd olunan Əməliyyat Sistemlərinin təhsildə istifadəsi ilə bağlı geniş tərkibdə müzakirələrin vacibliyi bildirilib. “Ümumtəhsil məktəblərinin informasiya və kommunikasiya texnologiyaları ilə təminatı” Dövlət Proqramı çərçivəsində milli standartların və hüquqi-normativ bazanın mütəxəssislərin və ekspertlərin iştirakı ilə hazırlanması və qəbul edilməsinin vacibliyi qeyd edilib. Qeyd olunan Dövlət Proqramının həyata keçirilməsində şəffaflın təmin edilməsinin vacibliyi də vurğulanıb. Eyni zamanda bu kimi məsələlərin “Elektron Azərbaycan” Dövlət Proqramı ilə uzlaşdırılmasının zəruriliyi bildirilib.\nDəyirmi Masada böyüməkdə olan nəslin nümayəndələrinə İKT-nin hansı təməl prinsiplərinin, hansı qaydada və hansı vəsaitlərdən istifadə edilərək öyrədilməsinin dünya informasiya fəzasına inteqrasiyanın olduqca mühüm əhəmiyyət kəsb etdiyi ölkəmiz üçün ciddi əhəmiyyəti olduğu vurğulanıb.\nTəhsil Nazirliyinin rəsmi nümayəndələri bu cür müzakirələrin mühüm əhəmiyyət kəsb etdiyini və müzakirələrdə irəli sürülən təkliflərin, problemlə bağlı İKT ictimaiyyətinin narahatçılığının nəzərə alınacağını bildiriblər.\nDəyirmi Masa iştirakçıları təhsildə İKT-nin tətbiqi istiqamətində bu cür ictimai müzakirələrin sistemli olaraq keçirilməsinin vacibliyini qeyd ediblər.\nDəyirmi Masada İKT və təhsil sahəsində fəaliyyət göstərən dövlət, özəl və ictimai sektorun və media qurumların nümayəndələri iştirak ediblər.


ANA SƏHİFƏ » 2019-04-10 “Məhkəmə-hüquq sistemində islahatların dərinləşdirilməsi haqqında” Azərbaycan Respublikası Prezidentinin Fərmanı ilə bağlı Konstitusiya Məhkəməsində iclas keçirilmişdir\nAprelin 9-da Konstitusiya Məhkəməsində 3 aprel 2019-cu il tarixli “Məhkəmə-hüquq sistemində islahatların dərinləşdirilməsi haqqında” Azərbaycan Respublikası Prezidentinin Fərmanı ilə əlaqədar iclas keçirilib.\nİclası açan Sədr Fərhad Abdullayev qeyd edib ki, dövlət başçısının Fərmanı məhkəmə-hüquq sisteminin inkişafında yeni mərhələnin başlanması üçün mühüm hüquqi təməldir.\nAzərbaycan Respublikası Prezidentinin Fərmanında ədalət mühakiməsinin həyata keçirilməsi ilə bağlı ölkənin Konstitusiya və qanunlarında təsbit edilmiş ədalət mühakiməsinin prinsiplərinə dönmədən riayət edilməsi, məhkəməyə müraciət imkanlarının genişləndirilməsi, məhkəmə fəaliyyətində şəffaflığın artırılması, məhkəmə icraatının effektivliyinin yüksəldilməsi, qəbul edilən qərarların tam və vaxtında icra edilməsi, habelə süründürməçiliyin və digər neqativ halların aradan qaldırılmasının vacibliyi vurğulanır.\nDiqqətə çatdırılıb ki, dövlət başçısının Fərmanında məhkəmələrin fəaliyyətində ədalət, qərəzsizlik, aşkarlıq, hər kəsin qanun və məhkəmə qarşısında bərabərliyi və Azərbaycan Respublikasının Konstitusiyası və qanunlarında təsbit edilmiş ədalət mühakiməsinin digər prinsiplərinə riayət edilməsinin zəruriliyi göstərilib.\nHəmçinin, Fərmanda ədalət mühakiməsinin nüfuzunun artırılması məqsədilə məhkəmə qərarlarının elektron dərci, işlərin elektron qaydada bölüşdürülməsi, qeyri-prosessual münasibətlərin yolverilməzliyinin təmin olunması, məhkəmə fəaliyyətinə müdaxilənin qarşısının alınması, məhkəmə icraatının şəffaflığı, məhkəmə ekspertizası prosesinin təkmilləşdirilməsi, mediasiya institutunun tətbiq edilməsi, habelə məhkəmələrdə dövlət ittihamının müdafiəsi və protest verilməsi təcrübəsinin mütəmadi olaraq təhlil edilməsi və bu fəaliyyətin keyfiyyətinin artırılması xüsusilə qeyd edilib.\nBildirilib ki, Fərmanda sahibkarların məhkəməyə müraciət imkanlarının asanlaşdırılması məqsədilə ixtisaslaşmış məhkəmələrin təşkili, həmçinin vahid məhkəmə təcrübəsinin formalaşdırılmasının vacibliyi, cəza siyasətinin humanistləşdirilməsi və cinayətlərin dekriminallaşdırılması üzrə işlərin davam etdirilməsi, hakimlərin və məhkəmə işçilərinin sosial müdafiəsinin gücləndirilməsi ilə bağlı bir sıra dövlət orqanlarına tövsiyə və tapşırıqlar verilib.\nHəmçinin, qeyd olunub ki, Fərmanda məhkəmə icraatının sadələşdirilməsi və təkmilləşdirilməsi, məhkəmələrin infrastrukturu və təchizatının yaxşılaşdırılması, “Elektron məhkəmə” informasiya sisteminin tətbiqinin genişləndirilməsi, habelə hakim ştatlarının artırılmasına xüsusi diqqət yetirilib.\nSədr tarixə nəzər salaraq, qeyd etdi ki, ölkəmizdə hüquqi islahatlar Ulu Öndər Heydər Əliyevin bilavasitə rəhbərliyi və gərgin əməyinin nəticəsi olan 1995-ci ildə ümumxalq səsverməsi (referendum) yolu ilə müstəqil Azərbaycan dövlətinin ilk Konstitusiyasının qəbul edilməsi ilə başladı. Konstitusiyanın qəbul edilməsi vətəndaş cəmiyyəti quruculuğu tələblərinə cavab verən dövlətçiliyin formalaşdırılması, siyasi və hüquq sistemində möhkəm özülün yaradılması işində mühüm addım olmuşdur.\nİclas zamanı Sədr diqqətə çatdırdı ki, son illər ədalət mühakiməsinin inkişafında baş vermiş müsbət dəyişikliklər bu sahədə kompleks tədbirlərin həyata keçirilməsi sayəsində mümkün olmuş, bütövlükdə məhkəmə sisteminin müasirləşdirilməsi istiqamətində proqram xarakterli sənədlər qəbul edilmiş, məhkəmələrin infrastrukturunun yenilənməsi və maddi-texniki bazasının möhkəmləndirilməsi, yeni nəsil hüquqşünasların formalaşdırılması istiqamətində mühüm tədbirlər görülmüşdür.\nSədr həmçinin diqqətə çatdırdı ki, bu yaxınlarda Konstitusiya Məhkəməsinin rəsmi internet səhifəsi yenilənəcək və bu yeni internet səhifəsi bütün müasir tələblərə cavab verərək, vətəndaşların ərizə və şikayətlərinin qəbulu və operativ şəkildə baxılması üçün daha geniş imkanlar yaradacaq.\nMüzakirələrdə Konstitusiya Məhkəməsinin hakimləri İsa Nəcəfov və Südabə Həsənova çıxış edərək, məhkəmə sistemində mövcud olan bəzi çatışmamazlıqlardan bəhs etdilər.\nİclasın sonunda Sədr tərəfindən Konstitusiya Məhkəməsinin fəaliyyəti ilə bağlı Məhkəmənin Aparatına müvafiq tapşırıqlar verilib.


“Azərbaycanın ən böyük holdinqləri məmurlara və yaxud da hakimiyyətin yuxarı eşelonunda təmsil olunan insanlara məxsusdurlar”.\n“Kökündən bu məsələlərin yanlış olmağı, yalan olmağı barədə bəyanatlar vermək olar. Amma faktlar da göz qarşısındadır axı. Azərbaycanın 3-4 ən böyük holdinqləri, şirkətləri hansılar ki, Azərbaycanda böyük bizneslə məşğuldurlar bunlar açıq-aşkar məmurlara və yaxud da hakimiyyətin yuxarı eşelonunda təmsil olunan insanlara məxsusdurlar. Necə ola bilər ki, Azərbaycanda böyük biznes qabiliyyətli insanlar ancaq bu ailələrdən çıxsın? Bu axı sağlam məntiqə də uyğun gəlmir. Burda başqa məsələlər var”.\nAZƏRBAYCAN İQTİSADİYYATINA ZƏRBƏ...\n“Turan” informasiya agentliyinin direktoru Mehman Əliyev isə deyib ki, belə hallar Azərbaycan iqtisadiyyatını zərbə altında qoyur.\n“Bu cür holdinqlərin bərqərar olması, inkişafı Azərbaycan iqtisadiyyatına çox böyük zərbə vurur. Çünki onlar cürbəcür sahələrdə fəaliyyət göstərir. Hər yerdə inhisara götürürlər bu sahələri və yerli istehsalı və yerli istehsalçıların fəaliyyətini pozurlar. Yerli şirkətləri çökdürürlər”.\n“Korrupsiya” fondunun icraçı direktoru Vasif Mövsümov isə deyir ki, inhisarçılığın olması korrupsiya ilə mübarizəni nəticəsiz edir:\nNƏ QƏDƏR Kİ, İNHİSARÇILIQ VAR...\n“Bu fikirlər onu göstərir ki, Azərbaycan iqtisadiyyatında rəqabətin olmaması yəni inhisarçılığın olması yoxdur demək düz deyil. Yəni bu dövlət rəsmiləri tərəfindən də bir neçə dəfə etiraf olunan bir məsələdir. İnhisarçılığın olması Azərbaycanda korrupsiya ilə bağlı mübarizəni yox edən bir məfhumdur. Yəni nə qədər ki inhisarçılıq var, bu mübarizədən danışa bilmərik biz”.\nBU HESABATLAR QEYRİ-FORMALDIR\nKorrupsiyaya Qarşı Mübarizə üzrə QHT-lərin Məlumat və Əməkdaşlıq Şəbəkəsinin koordinatoru Əliməmməd Nuriyev isə bütün yazılanları şübhə altına salıb:\n“Bu məlumatların sənədli hissəsi bizim əlimizdə olmur. Ona görə də bir çox hallarda ayrı –ayrı şəxslərin adlarına söylənilən mal və sərvətlərlə bağlı məsələdə dəqiq məlumatımız olmadığı üçün hüquqi baxımdan aydın bir mövqe seçmək mümkün olmur. Əlbəttə ki, müxtəlif fikirlər səslənir. Amma həmin hesabatlar, məlumatlar qeyri-formal xarakteri daşıyır. Elan edilən sərvətlərin nə dərəcədə həmin şəxslərə məxsus olub-olmaması barədə bir söz söyləmək çətindir”.\nİşdən sonra - Məmurların mal varlığı «WikiLeaks»də...\n«Aləmi qarışdıran» Assanj həbs olundu


Əsir və girov götürülən uşaqlarla bağlı film çəkilir – LAYİHƏ – Turkustan.info\nƏsir və girov götürülən uşaqlarla bağlı film çəkilir – LAYİHƏ\n16 İyul 2018 16:39\n“Təmiz Dünya” Qadınlara Yardım İctimai Birliyi Azərbaycan Respublikası Prezidenti yanında Qeyri-Hökumət Təşkilatlarına Dövlət Dəstəyi Şurasının xətti ilə 1/8/263-098/246 nömrəli 09 aprel 2018-ci il tarixli müqavilə əsasında “Ermənistanın əsir və girov götürdüyü uşaqların əməyinin istismarı və orqan transplantasiyasına dair film çəkilişi” layihəsini həyata keçirməyi planlaşdırır. Layihənin icra dövrü 01 may – 01 sentyabr 2018- ci ildir və dörd ay ərzində həyata keçiriləcək.\nTurkustan.info xəbər verir ki, layihənin məqsədi erməni vəhşiliyinin qurbanı olmuş, əsir və girov götürülmüş, fiziki, cinsi və psixoloji zorakılığa məruz qalmış uşaqlar haqqında sənədli filmin çəkilişidir.\n“Təmiz Dünya” Qadınlara Yardım İctimai Birliyi Azərbaycan Respublikasının Daxili işlər nazirinin birinci müavini, İnsan Alverinə qarşı Mübarizə üzrə Milli Koordinatoru Vilayət Eyvazova, Azərbaycan Respublikasının Dövlət Təhlükəsizlik Xidmətinin rəisi, Əsir və itkin düşmüş, girov götürülmüş vətəndaşlarla əlaqədar Dövlət Komissiyasının sədri Mədət Quliyevə, Əsir və itkin düşmüş, girov götürülmüş vətəndaşlarla əlaqədar Dövlət Komissiyasının İşçi qrupunun rəhbəri İsmayıl Axundova məktubla müraciət edərək layihə barədə məlumat verib. Layihənin icrası, ssenarinin müzakirəsi ilə bağlı Əsir və itkin düşmüş, girov götürülmüş vətəndaşlarla əlaqədar Dövlət Komissiyasının İşçi qrupu ilə yaradıcı heyətin görüşü keçirilib. Görüşdə Əsir və itkin düşmüş, girov götürülmüş vətəndaşlarla əlaqədar Dövlət Komissiyasının İşçi qrupunun rəhbəri İsmayıl Axundov, Dövlət Təhlükəsizlik Xidmətinin İctimaiyyətlə əlaqələr şöbəsinin rəisi Arif Babayev, Dövlət Komissiyasının İşçi qrupu rəhbərinin müavini Eldar Səmədov, “Təmiz Dünya” Qadınlara Yardım İctimai Birliyinin sədri Mehriban Zeynalova, yaradıcı heyətin üzvləri-layihənin rejissoru Sahil Nəzərov və ssenari müəllifi Hafiz Eynullayev iştirak edib. Görüş iştirakçıları filmin ssenarisini müzakirə edərək filmdə əsasən hüquqi sənədlərə istinad, Ermənistanın Azərbaycan Respublikasına, onun dinc sakinlərinə, qadın və uşaqlara qarşı törətdiyi fiziki, psixoloji zorakılığın dünya ictimaiyyətinin diqqətinə çatdırılmasının vacibliyindən bəhs ediblər.\n“Təmiz Dünya” Qadınlara Yardım İctimai Birliyi layihənin icrası zamanı dəstək olan qurumlara və səlahiyyətli şəxslərə öz dərin minnətdarlığını bildirir. Film 2018-ci ilin avqust ayında ictimaiyyətə təqdim olunacaq.\nƏvvəlki Azərbaycanda da şarlatan təriqət lideri Adnan Oktardan zərər çəkənlər var\nSonrakı Etiraz şüarları altında görüş: Dünya gözləyir


Burcler.biz » Magiya » Necə uğuru və sərvəti cəlb etmək olar\nGreat_Gloria 16-03-2017, 16:05 2 432 Magiya\nO ki, bir insanlara çox aparır, və (amma) başqalar, əksinə, kifayət qədər aydın problemlərdən qurtula bilmirlər, görünür. Nədə uğurun səbəbi və ya, əksinə, uğursuzluqlar? Münəccimlər hesab edirlər ki, səbəbi insanın doğuluşu vaxtı planetlərin konfiqurasiyasında axtarmaq lazımdır. Alınır ki, insanlar əvvəlcə bərabər olmayan şəraitə (şərtlərə) qoyulmuşdur – bir bütün yollar üçün açılmışdır, halbuki başqaları daim bağlı qapılara söykənirlər.\nEyni zamanda, ulduzlar əyirlər (hallandırırlar), amma öhdəsinə qoymurlar, və bu həmçinin astrologiya prinsiplərindən biridir. Əgər xroniki sizə aparmırsa, yaxşı münəccimə sizin doğum kartınızı (xəritənizi) təhlil etməyi və uğursuzluqların səbəblərini müəyyən etməyi xahiş edin. Bundan başqa, münəccim qabaqcadan xəbər verə bilər və gələcək əlverişli anlar – yəni vaxt, nə vaxt ki, bağlı qapılardan əvvəl açılmış olurlar. Siz tamamilə real məsləhətləri (şuraları) alacaqsınız, bacarıqlılar ən yaxşıya sizin həyatınızı dəyişdirmək.\nXroniki pulsuzluğun əsas səbəblərindən biri Lenya olmur, deyil işgüzar tutmanın yoxluğu, və (amma) yanlış düşüncə. Dünya ən gizli sizin arzularınızı yerinə yetirməyə hazırdır, amma bunun üçün zadəganlıq onun əsas sirri lazımdır. O belədir: dünya tam uyğunluqda sizin reallığınızı sizin fikirlərinizlə tikir. Yəni nə qədər ki, siz özünü kasıb və uğursuz hesab edirsiniz, siz belələrə və olacaqsınız. Siz özləri öz həyatına bu şablonu qoyursunuz, dünyaya uyğun olan proqramı verirsiniz. Bundan başqa, dünya və sizin arzularınızı anlayır çox konkret. Məsələn, siz "çox pul İstəyirəm" danışırsınız (deyirsiniz). Dünya razılaşır – "Yaxşı, sən istəyirsən". Düzgün arzu son nəticəni ifadə etməlidir. Məsələn, "Mən zəngin", "məndə böyük gözəl ev", "Mən bahalı (əziz) nüfuzlu maşında gedirəm". Və deyək ki, (qoy) hələlik sizdə bütün bunlar yoxdur – əgər siz şüurda düzgün şablonu yarada biləcəksinizsə, müvəffəqiyyətli zəngin insan tərəfindən özünü hiss etməyi bacaracaqsınızsa, onda vəziyyət ənə təəccüblü yaxşıya doğru dəyişməyə başlayacaq. Bu deyil deməli ki, sizə əlləri toplayıb (qoşub) oturmaq lazım olacaq. Sadəcə sizin başlamalarınız, sizin əməkləriniz real meyvələri gətirməyə başlayacaq. Dünya sizə şəxs tərəfindən (üz tərəfindən) çevriləcək, siz təcrübədə anlayacaqsınız, uğur nədir.\nAydın ki, pulsuz insana özünə inandırmaq çətindir ki, o zəngindir və özünü aparmaq, təmin edilmiş insan kimi. Onda o varianta düsturu dəyişdirəcəksiniz, hansı ki, sizə qəbul etmək daha asandır. Məsələn, "Mən hər gün hamı (hər şey) obespeçennee oluram və daha uğurlu". Və xatırlayırsınız ki, pul "qorxutmağa" ən sadə üsulu – bu onları peşman olmaq, hər qəpiyin üstündə titrəmək. Pul yüngül münasibəti (əlaqəni) sevir. Hədiyyələr öz sevilənlərinə hədiyyə edirsiniz, hətta əgər buna son pulu xərcləyirsinizsə, bu halda ( ki, çox əhəmiyyətlidir!) onların son hesab etməyin. Onlar sizdə çox, və (amma) daha çox olacaq. Nə qədər daha siz pul xərcləyirsiniz, o qədər daha dünya sizə onları verəcək.


“Lavrov Laçın dəhlizi barəsində dedikləri ilə...” - Bugünkü çıxışa reaksiya olmasa... - Pia.az\nRusiyanın xarici işlər naziri Sergey Lavrov həmişəki kimi iki qapıya oynadı. O mətbuat konfransında Dağıq Qarabağın statusu məsələsində dedi ki, 10 noyabr bəyanatında bu barədə bənd yoxdur və gələcəkdə bu işlə Minsk Qrupunun həmsədrləri məşğul olacaqlar. Yəni ermənilərə demək istədi ki, status mövzusu Moskva üçün aktual deyil. Lavrov Dağlıq Qarabağın Rusiyaya birləşdirilməsi ideyasının “ekzotik” olduğunu və Moskvanın gündəliyində belə bir məsələnin olmadığını bildirdi.\nPİA.az xəbər verir ki, bu barədə Atlas Araşdırmalar Mərkəzinin rəhbəri, politoloq Elxan Şahinoğlu bildirib.\nPolitoloq bildirib ki, Lavrov Laçın dəhlizi barəsində dedikləri ilə bizə qarşı çıxdı.\n"Lavrov növbəti açıqlamasında artıq bizim qapıya qol vurdu. O Laçın dəhlizi üzərindən Ermənistanla Dağlıq Qarabağ arasında gediş-gəlişin bəyanatda vurğulandığını və bunun təbii olduğunu söylədi. Lavrov demək istədi ki, əgər Azərbaycanın materik hissəsinin Naxçıvanla əlaqəsi olacaqsa, Ermənistanın da Dağlıq Qarabağla əlaqəsi olmalıdır və bu yanaşma 10 noyabr bəyanatına uyğundur. Yəni Lavrov demək istədi ki, Ermənistan rəsmilərinin Dağlıq Qarabağa səfərlərində anormal heç nə yoxdur və buna görə Azərbaycandan icazə alınmamalıdır. Lavrovun sözlərinə görə, guya buna Azərbaycan tərəfi də etiraz etmir. Halbuki, Azərbaycan prezidenti İlham Əliyev yanvarın 6-da verdiyi açıqlamada Ermənistanın xarici işlər nazirinin Azərbaycan torpaqlarına qanunsuz gəldiyini və Rusiya hərbçilərinin səlahiyyətlərini aşdıqlarını bildirdi".\n"Bizim rəsmi səviyyədə Lavrovun Laçın dəhlizinin açıq saxlanılmasıyla bağlı bugünkü çıxışına reaksiyasımız olmasa, vəziyyət elə belə də davam edəcək, yəni Ermənistandan kimin kefi istəsə Dağlıq Qarabağa gələrək təxribatçı açıqlamalar verməkdə davam edəcək. Ermənistanla sərhəd nəzarətə götürülməlidir. Bunun başqa yolu yoxdur. Kim zəmanət verə bilər ki, Ermənistandan Dağlıq Qarabağa gələnlər maşınlarında silah-sursat daşımırlar?", - deyə politoloq sözlərinə əlavə edib. (Yenisabah.az)


Azərbaycanda BP-nin işçi heyətinin 90 faizi milliləşib.\nAZƏRTAC xəbər verir ki, bu barədə BP-nin Azərbaycan, Gürcüstan və Türkiyə üzrə regional prezidenti Qəri Counz deyib.\nO bildirib ki, Azərbaycanın uzunmüddətli və etibarlı tərəfdaşı kimi BP əməliyyatların təhlükəsiz, səmərəli və ekoloji baxımdan məqsədəuyğun şəkildə həyata keçirilməsində uğurlu təcrübəyə malikdir. Xəzər regionunda dünya miqyaslı layihələrini həyata keçirərkən şirkət öz yerli işçi heyətini inkişaf etdirməyi prioritet hədəf kimi qarşıya qoyub. BP şirkətində hazırda 2 min 550 nəfərdən çox yerli əməkdaş çalışır, o cümlədən dənizdə və quruda yerləşən sahələrdə 1150 nəfər ixtisaslaşmış kadr işləyir, 350 nəfər yüksək səviyyəli rəhbər işçi mövcuddur, regional rəhbərlik qrupunun 7 üzvü Azərbaycan vətəndaşıdır. 2013-cü ildən bu vaxtadək 300 nəfər gənc mütəxəssis işə götürülüb. İndiyədək 300 yerli əməkdaşın təhsilinə dəstək verilib. BP, həmçinin podratçılarını da öz yerli işçi qüvvəsini artırmağa təşviq edir. “Şahdəniz-2” və Cənubi Qafqaz Boru Kəmərinin Genişləndirilməsi (CQBKG) layihələri çərçivəsində işlərin intensiv dövründə Azərbaycanda 24 min nərədən çox işçi qüvvəsi cəlb edilib və onların əksəriyyəti Azərbaycan vətəndaşları olub.


Haier Z7100 telefonlari, Haier Z7100 telefon qiymetleri 2020\nHaier Z7100 telefonlari\nTelefon qiymetleri Haier Z7100 markasında hər kəsin büdcəsinə uyğundur. Hər kəsin tələbini nəzərə alaraq modellər istehsal edən brendin aşağı, orta və yüksək qiymətlərlə satışa çıxan seriyaları var. Ən yüksək texniki göstəricilərə malik modelləri Haier Z7100 Note və S seriyasında təqdim edir. Bu modellər yüksək texniki göstəricilərə malikdirlər və telefon həvəskarları üçün idealdır. Orta və aşağı qiymətli smartfonlar isə A və J seriyalarında satışa çıxır. Telefon qiymetleri Haier Z7100 bölməmizdə fərqli modelləri və onların qiymətlərini nəzərdən keçirə bilərsiniz. Hər büdcəyə uyğun telefonlar istehsal edən Haier Z7100 telefonları son illərdə çoxlarının diqqətini cəlb edir. Müxtəlif seriyalara məxsus Telefon qiymetleri Haier Z7100 brendində dəyişiklik göstərir. Daha üstün seriya olan S seeriyasının son modellərinin istehsalı davam etməkdədir. Telefon qiymetleri Haier Z7100 son zamanlar telefon almağı düşünən şəxslər tərəfindən ən çox axtarılan açar sözlərdəndir. Haier Z7100 brendi hal-hazırda telefon bazarında ən tanınmış brendlər içərisindədir. Android əməliyyat sistemi ilə çalışan bu telefonlarda rəqiblərindən fərqli olaraq yaddaş həcmini artıra bilmə funksiyası əksər telefon istifadəçilərinin bu brendi seçmə səbəblərindəndir. Keyfiyyətli foto və video çəkilişi ilə istifadəçilərə istənilən şəkil və video görüntülər verən bu telefonlar şəhərimizdə bir çox şəxs tərəfindən istifadə olunur. Telefon qiymetleri Haier Z7100 son zamanlar Haier Z7100 telefonları almağı düşünən müştərilərin internetdə ən çox axtardığı açar sözlərdəndir. Haier Z7100 brendi 1938-ci ildə dünyada öz keyfyyətli məhsulları ilə seçilən brendlərdəndir. Məhsullarında keyfiyyətə və müştəri məmnuniyyətinə önəm verən brend texnoloji avadanlıqlar istehsal etsə də dünyada ən çox telefon istehsalı ilə tanınır. Şəhərimizdə bir çox mağaza və online satış saytlarında müştərilərə Haier Z7100 telefonları təklif olunsa da ən sərfəli Haier Z7100 telefonları Kontakt Home mağazalarında müştərilərə təklif olunur.\nTelefonlar 1983-cü ildə bütün dünyanın gedişatını dəyişəcək bir kəşf oldu. Telefonlar yeni kəşf olunduğu illərdə olduqca sadə funksiyaları yerinə yetirsə də zaman keçdikcə daha funksional və sürətli oldular. İlk mobil telefonlar istər ölçülərinə istərsə də çəkilərinə görə olduqca ağır idi və məhdud sayda istifadəçilərdə mövcud idi. Telefonlar insan həyatını asanlaşdırmaq üçün ixtira olunmuş ən vacib alətdir desək yanılmarıq. Çünki hal-hazırda dünyad telefon istifadəçilərinin sayı 4.5 milyarddan artıqdır və bu rəqəm belə telefonların həyatımızdaki rolunu biz göstərir. Sərfəli qiymətlərlə telefon almaq hər kəsin arzusu olsa da ən sərfəli telefon modelləri arena.az mağazalarında müştərilərə təklif olunur.Burada dünyaca məşhur bir çox brendin istehsalı olan telefonlar müştərilərə sərfəli qiymətlərlə təklif olunur. Telefon alarkən alacağınız cihazdan nə kimi funksiyaları gözlədiyiniz çox önəmlidir. Belə ki , müxtəlif brendlər telefon istehsalı zamanı müəyyən bir detalın hazırlanmasına daha çox diqqət ayırdığından telefonlar alarkən müştərilərin qarşısında minlərlə alternativ seçim şansı olur. Şəhərimizdə də xüsusilə gənc nəslin nümayəndələri tərəfindən son texnologiya ilə təchiz olunmuş telefonlar istifadə olunur. Daha çox Haier Z7100 və Apple brendlərinin istehsalı olan telefonlar şəhərimizdə üstünlük təşkil etsələr də son zamanlar Çin və Finlandiya istehsalı olan telefon modellərinə də maraq xeyli artmışdır. Əgər siz də telefon almağı düşünürsünüzsə lakin hansı brendin məhsulunu almaq barədə qərarsızsınızsa arena.az mağazalarına yaxınlaşın və mütəxəssislərimizlə birlikdə sizə ən uyğun telefon modelini seçək. Orijinal və keyfiyyətli telefonlar arena.az mağazalarında!\nTelefon qiymetleri Haier Z7100 smartfon çeşidlərində seçəcəyiniz modelə görə müxtəlif ola bilər. Büdcəniz nə olur olsun sizin tələblərə cavab verən Haier Z7100 smartfonunu tapacaqsınız.\nÜstəlik mobil telefon alarkən hissəvi ödəniş şərtlərindən də yararlanmaq mümkündür. Telefon qiymetleri Haier Z7100 bölməmizə daxil olaraq Galaxy smartfonları və onların qiymətlərini görə bilərsiniz. Seriyasından asılı olaraq, müxtəlif model telefon qiymetleri Haier Z7100 brendi üçün səciyyəvidir və keyfiyyət üstünlüyü hər zaman qorunur. Qiymətindən asılı olmayaraq, siz, Kontakt Home mağazalarında ən keyfiyyətli Haier Z7100 telefonlarını tapacaqsınız. Əksər modellərində güclü əməli yaddaş olması səbəbilə böyük həcmli proqram və oyunların istifadəsi zamanı özünü güclü göstərən Haier Z7100 telefonları ən sərfəli qiymətlərlə Kontakt Home mağazalarında müştərilərə təklif olunur. Burada ən son model telefonları sərfəli qiymətlər və orijinallığa zəmanətlə əldə edə bilərsiniz. Həmçinin Kontakt Home mağazaları büdcəsi az olan müştəriləri də düşünərək sərfəli kredit şərtləri ilə də telefon satışını həyata keçirir. Siz də sərfəli qiymətlərlə xəyallarınızdaki Haier Z7100 telefonuna sahib olmaq üçün Kontakt Home mağazalarına müraciət edin. Siz də seçiminizi Kontakt Home mağazalarından edin! Burada son model Haier Z7100 telefonları müştərilərə sərfəli qiymətlər və nağd alış zamanı endirimlə təklif olunur. Həmçinin büdcəsi az olan müştərilər üçün hissı-hissə ödəmə imkanı da mövcuddur. Şəhərimizdə bir çox telefon brendinin müxtəlif telefon modelləri müştərilərə təklif olunsa da ən sərfəli telefon qiymətləri Haier Z7100 brendinin istehsalı olan telefonlarda müşahidə olunur. Siz də seçiminizi Kontakt Home mağazalarından edin və keyfiyyətdən zövq alın!


Fidan Hacıyeva: Dünyanın ən məşhur opera ifaçılarının öz musiqi mərkəzləri var - AZƏRTAC – Azərbaycan Dövlət İnformasiya Agentliyi\nBu günlərdə Azərbaycanın Xalq Artisti, səhnəmizin Karmeni Fidan Hacıyeva və onun rəhbərlik etdiyi Musiqi Mərkəzi Rəşid Behbudov adına Azərbaycan Dövlət Mahnı Teatrında solo konsert proqramı ilə çıxış edib. Bu, bir il bundan əvvəl - 2016-cı il mayın 1-də açılışı olmuş Fidan Hacıyeva Musiqi Mərkəzinin ilk böyük solo konserti idi. Klassik musiqisevərlərin, mədəniyyət və incəsənət xadimlərinin izlədikləri konsert böyük maraqla qarşılanıb. Bu barədə təəssüratlarını AZƏRTAC-ın müxbiri ilə bölüşən Fidan xanım deyib: “Həmişə böyük arzum olub ki, öz mərkəzimi yaradım və illər boyu öyrəndiyim vokal sənətini tələbələrimə çatdırım. Altı yaşından musiqi ilə məşğulam. Bülbül adına Orta İxtisas Musiqi Məktəbinin fortepiano sinfində, Üzeyir Hacıbəyli adına Bakı Musiqi Akademiyasının solo oxuma (vokal) fakültəsində Hüseyn Əliyevin sinfində təhsil almışam, aspirantura pilləsinə qədər çatmışam. 19 yaşımda Azərbaycan Dövlət Akademik Opera və Balet Teatrının solisti olmuşam, 21 yaşımda ən gənc Karmen və digər obrazları yaratmışam. İtaliyada Kidjiano Akademiyasında laureat olmuşam, burada həm də Bruno Balionidən, Rusiyada RF Xalq Artisti, dünya şöhrətli - İrina Arxipovadan vokal sənəti üzrə ustad dərsləri almışam. Bunlar hamısı bir təcrübədir. Bu illər ərzində topladığım vokal texnikasını, klassik musiqi təcrübəsini öz tələbələrimə ötürmək istədim.\nDünyanın ən məşhur opera ifaçılarının öz musiqi mərkəzləri var. Məsələn, Qalina Vişnevskaya Opera İfaçılığı Mərkəzi, Bruno Balioni Mərkəzi və digərləri. Mən də istədim ki, Azərbaycanda belə bir mərkəzimi yaradım. İyunun 11-də təqdim etdiyimiz solo konsertimiz bir il ərzində çəkdiyimiz zəhmətin nəticəsidir”.\nTələbələrimdən metroda işləyəni də var, rabitəçi də, idmançı da, aktyor da...\n“Maraqlı odur ki, Musiqi Mərkəzimizdə tədris etdiyim tələbələrim ayrı-ayrı peşələrin sahibləridir. Onlardan metroda çalışan da var. Bir tələbəm rabitəçi, biri idmançı, biri aktyor, biri həkimdir, biri Bakı Dövlət Universitetində təhsil alır, lakin səsi Müslüm Maqomayevin səsi kimidir. Bir sözlə, tələbələrimin arasında 7 yaşında olanı da var, yaşı 50-dən yuxarı olanı da. Lakin bunların hamısına Allah-taala gözəl səs, istedad verib. Onlar dünya bəstəkarlarının, italyan bəstəkarlarının əsərlərini, Neopolitan mahnılarını oxuyur, ən çətin əsərlərin öhdəsindən gəlirlər. Məsələn, 23 yaşlı Elçin Əliyev C.Puççininin “Turandot” operasından “Nessun dorma” ariyasını çox yüksək səviyyədə ifa etdi. Yaxud Aris Nəbiyev çox istedadlı gəncdir. Mərkəzimdə artıq laureatlar var. Məsələn, 2016-cı ilin dekabrında keçirilmiş, ideyası Heydər Əliyev Fondunun vitse-prezidenti Leyla Əliyevanın övladları Əli və Mikayıla məxsus “Zima” festivalında tələbələrim Sevil və Nigar iştirak ediblər. Artıq beynəlxalq festivallarda uşaqlar iştirak edir, diplomlara layiq görülürlər. Deyim ki, Mahnı Teatrındakı konsertimizdə də onlar bir il ərzində çəkdiyimiz zəhməti doğrultdular, burada 20-dən çox tələbəm gözəl performans etdi. Sözün düzü, özüm də gözləmirdim”, - deyə Fidan xanım təəssüratlarını bölüşür.\nBöyük Britaniya səfiri də Musiqi Mərkəzi tələbələrinin səsini bəyənib\nXalq artistinin sözlərinə görə, bu yaxınlarda Musiqi Mərkəzinin qonağı olmuş Böyük Britaniyanın ölkəmizdəki səfiri də burada aparılan yaradıcı mühitini, tələbələrin səslərini çox bəyənib.\nQeyd edək ki, Azərbaycan Dövlət Akademik Opera və Balet Teatrının solisti, Xalq Artisti Fidan Hacıyeva tələbələri ilə iyunun əvvəlində “Zirə” Mədəniyyət Mərkəzində konsert verib. Bu konsertin də uğurlu olduğunu xatırladan Fidan xanım deyir: “Bütün bunlar tək mənim deyil, Azərbaycan mədəniyyətinin, vokal sənətinin uğurudur. Azərbaycanda opera sənətinin, klassikanın davamı olan yeni səslər meydana çıxır. Bu səslər dünyaya çıxan səslərdir. Bu məni çox sevindirir. Bizdə opera da yaşayacaq, klassik musiqi də. Mənim onlara vokal sənətini, tədris edirəm, onları öyrətməyim də mənim üçün bir stimuldur”.\nXalq Artisti Zemfira Nərimanova: Fidan xanıma “Afərin” deyirəm\nHaqqında söhbət açdığımız konsertdə bir təsadüf nəticəsində iştirak edən Xalq Artisti Zemfira Nərimanova da təəssüratlarını bizimlə bölüşdü. “Bu konsertdə bir tanışımın qızı çıxış edəcəkdi - Nəzrin adlı bu qızı təbrik etmək üçün konsertə getmişdim. Lakin ifalardan böyük zövq aldım. Çox sevinirəm ki, uşaqlarımızda həvəs, musiqi zövqü, musiqi duyumu var. Mən Fidanı gənclikdən tanıyıram. Lakin onun bu cür fəaliyyət göstərməsindən xəbərim yox idi. Konsertdə iştirak edənlərin istedadları eyni səviyyədə olmasa da, hamısı həvəslə çıxış edirdi, onların ifası, səhnə davranışı çox maraqlı idi. Müəllimdən çox şey asılıdır. Bu baxımdan Fidan xanıma “Afərin” deyirəm. Onu da qeyd edim ki, mən Nəzrini sakit bir qız kimi tanıyırdım, səhnədə isə onu nazlı bir qız kimi gördüm. Deməli, Musiqi Mərkəzi bu cür istedadlı gənclərin potensialını üzə çıxarır, onları yaradıcılığa həvəsləndirir. İnsan sənəti sevəndə, mədəniyyəti sevəndə özü də nəcib adam olur, yeni-yeni keyfiyyətləri üzə çıxır. Həm gənclərimizin sənətə marağı, çalışması, həm də Fidan xanımın bu cür fəaliyyəti ilə qürur duyuram”.\nFidan Hacıyeva: Kimin səsi var gəlsin, qulaq asım, istedadı olanları üzə çıxaraq\nDünya praktikasında musiqi, opera mərkəzləri həm də festivallar, yarışmalar keçirir. Bu barədə sualımızı cavablandıran Fidan xanım etiraf etdi ki, onun da belə bir arzusu var: “Fikirləşirəm ki, festivallar, yarışmalar gələcəkdə olmalıdır... Əlbəttə, Musiqi Mərkəzinin uşaqları burada təhsil aldıqları barədə diplom alsalar, çox yaxşı olar. Düşünürəm ki, bu işdə mənə dəstək göstərirlər və bu arzum həyata keçər. Bəlkə də bu Mərkəzi yaratmağım neçə-neçə istedadlı gənclərimiz üçün bir qismətdir ki, onlar özlərini burada tapır, nəyə qadir olduqlarını təsdiqləyirlər. Onlar Mərkəzimizə böyük həvəslə, sevinclə gəlirlər. Mən də onlara nə isə öyrədə bildiyim üçün qürur duyuram. Qeyd edim ki, tələbələrimin çıxış etməsi üçün ali məktəblərdən bizə dəvətlər göndərilir. Sentyabr ayında bir çox tədbirlərdə iştirak edəcəyik. Məşqlərimiz davam edir. İki tələbəmi Belarusda keçirilən beynəlxalq müsabiqəyə hazırlaşdırıram. Onlar qısa müddətdə çox peşəkar ifaya nail olublar. Yenə də müraciət edirəm: kimin səsi var gəlsin, qulaq asım, istedadı olanları üzə çıxardaq. Nə qədər çox olsaq, o qədər yaxşıdır, xüsusilə klassik janrda”.\nTələbələrimin arasında Karmenim də var, Əsgərim də var...\n“Elə tələbəniz varmı ki, ifa baxımından onda özünüzü görürsünüz” sualına Fidan xanım belə cavab verir: “Artıq Karmenim də var, Əsgərim də var, Gülçöhrə də, Koroğlu da, Nigar da var. Məsələn, bu yaxınlarda uşaqlar çıxıblar səhnəyə. Müşahidə edirəm ki, onlar ifa üslubunda, jestlərdə bir çox keyfiyyətləri məndən mənimsəyiblər. Axı mən onlara təkcə səs yox, səhnə davranışını, mədəniyyətini, aktyorluq tərzini və digər bu kimi xüsusiyyətləri öyrətmiş, onlarda olan istedadı üzə çıxarmışam. Biri var ki, bu xüsusiyyətləri illər boyu mənim kimi damla-damla yığasan, biri də var ki, Musiqi Mərkəzimiz fəaliyyətə başladığı bu bir il ərzində sənətin sirlərini öyrətdim, onlara öz potensiallarına uyğun istiqamətləri göstərdim. Sadə dillə desək, sanki ovuclarına qoyub dedim ki, bax, bu sənin, bu isə sənindir. Sənətin bir sirrini belə onlardan gizlətmədim. Onlar məni çox istəyirlər, mən də onları övladım kimi əzizlədim. Bəzən axşam saat 21-22-00 qədər işləyirik. Biri var konservatoriyada neçə illər oxuyursan, biri də var bir ilin ərzində öyrənirsən. Hətta iki-üç aya hazırladığım tələbələrim də olub. Bu, çox çətin və məsuliyyətli bir işdir”.\nİstərdim ki, Azərbaycanda opera-film çəkilsin\n“İstərdim ki, Azərbaycanda opera-film çəkilsin, necə ki, dünyada çəkilir. Bizdə nəsə bu məsələ qaldırılmayıb. Əgər opera-film çəkilərsə, orada, məsələn, Gülçöhrəni, ya Karmeni məmnuniyyətlə oynayardım, yaxud “Kənd namusu” çəkilə bilərdi. Bizim çox gözəl rayonlarımız var, məsələn Lahıc kimi. Burada “Karmen”i oynamaq olar. Lahıcda heç dekorasiyaya ehtiyac yoxdur, bu yer özü elə İspaniyaya oxşayır” - deyə Fidan xanım fikirlərini bizimlə bölüşür.\nFransada solo konsert\nƏsərləri üç dildə - Azərbaycan, rus, ingilis dillərində ifa edən Xalq Artisti Fidan Hacıyeva ölkəmizi xaricdə layiqincə təmsil edir. İyulun 14-də - Fransanın Respublika Günündə Fidan xanım Parisdə Azərbaycan Evində solo konsert proqramı ilə çıxış edəcək, bizim, həm də Fransanın böyük bəstəkarlarının əsərlərini səsləndirəcək. Mədəniyyətimizi, xalqımızın haqq səsini musiqinin dili ilə dünyaya çatdıran Fidan Hacıyeva xarici ölkələrdə çıxışlarını həmişə Azərbaycan haqqında mahnılarla bitirir. Respublikamızda cəbhə bölgələrində çıxış edən ifaçımızın repertuarında vətənpərvər motivli əsərlər də xüsusi yer tutur. “Xaricdə mənə deyəndə ki, “həm gözəl musiqiniz, həm də gözəl sözləriniz var”, - bundan qürur duyuram. Doğrudan da xalqımız çox istedadlıdır. Elə Musiqi Mərkəzimiz də bu cür istedadlı insanları üzə çıxarmağa çalışır”, - deyə Fidan xanım qeyd edir.\nXalq Artisti Fidan Hacıyeva, sentyabr ayında Heydər Əliyev Sarayında konsert verməyi də planlaşdırır. Onu da etiraf edir ki, Musiqi Mərkəzinə bu bir ildə daha çox diqqət ayırdığı üçün sentyabr ayından pərəstişkarlarının qarşısına opera sahəsində çıxacaq, eləcə də yeni obrazlar üzərində işləyəcək. Səhnəmizin Karmeni kimi tanınan, “Arşın mal alan” operettasında Gülçöhrəni sevə-sevə yaradan Fidan xanım həm də fransız bəstəkarı Sen-Sansın “Samson və Dalila” operasında Dalilanı ifa etmək arzusunu bizimlə bölüşdü.\nBiz də Fidan xanıma həm Musiqi Mərkəzinin fəaliyyətində, həm də pərəstişkarlarına yeni-yeni sevinclər bəxş etmək işində uğurlar arzulayırıq.\nAZERTAG.AZ :Fidan Hacıyeva: Dünyanın ən məşhur opera ifaçılarının öz musiqi mərkəzləri var


İdman avtomobilləri: Ford Mustang - Bakıda avtomobil kirayəsi\nİcarə müddətini seç 2 gün 600 azn 3 gün 900 azn 4 gün 1200 azn 5 gün 1500 azn 6 gün 1800 azn 7 gün 1785 azn 8 gün 2040 azn 9 gün 2295 azn 10 gün 2550 azn 11 gün 2805 azn 12 gün 3060 azn 13 gün 3315 azn 14 gün 3150 azn 15 gün 3375 azn 16 gün 3600 azn 17 gün 3825 azn 18 gün 4050 azn 19 gün 4275 azn 20 gün 4500 azn 21 gün 4095 azn 22 gün 4290 azn 23 gün 4485 azn 24 gün 4680 azn 25 gün 4875 azn 26 gün 4680 azn 27 gün 4860 azn 28 gün 5040 azn 29 gün 5220 azn 30 gün 4950 azn\nBakıda sport üsluqda müasir avtomobil kirayesi.\nFord Mustang – yarım əsrdən artıq tarixi olan, bir çox məhşur filmlərdə çəkilmiş, bir çox aktyor tərəfindən sevilən,sport avtosənayəsinin əfsanəsidir. Ford Mustang avtomobilin istənilən modelini gördükdə siz sözsüz ki Jon Uik kimi yolları fəth etmək istəyiniz gəlir,və yaxud qanuna qarşı çıxaraq “60 saniyəyə qaçırmaq” istərsiniz.\nAmerika istehsalı olan avtomobili bir neçə günlük Bakıda icarə etmək.\nHal hazırki altıncı nəsil Mustang,geniş ətrafa malik sport avtomobili sevənlərə 2015 ci ildə təqdim olunmuşdur, və o vaxtdan artıq restaylinq olunmuşdur. Mühəndis həlli bu avtomobildə ən yaxşı cəhətdən öz yolunu tapmışdır, amerika sayağı, avropa və koreya istehsalçıları təkliflərini unudun və fikrinizi bu avtomobilə cəmləyin.\nAltıncı nəsil Ford Mustang avtomobilini Bakıda icarə etmək.\nBu avtomobil xüsusi hazırlanmış asma sistemi ilə seçilir. Mustangların istehsalı bütün nəsilləri nəzərə alsaq ötən ilin avqust ayında on milyon ədədi keçmişdir! Əlavə olaraq bu avtomobil ilə fotosessiya etmək istəyənlərin nəzərinə, Ford Mustang avtomobili ilə şəkillər daha çox “like” qazanmış olur.


Avropaya roman yazmağı öyrədən yazıçı » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Türk romanının Yaşar Kamal,Orxan Kamal,Rəşad Nuri Güntəkin,Fakir Baykurtla möhkəmlənən nüfuzu artıq arxada qalıb.Bu ədiblərin qələmindən çıxan əsərlər ötən yüzilliyin 70-80-ci illərindən Avropada ,eləcə də keçmiş,Sovetlər birliyində türk ədəbiyyatının durumunu ,səviyyəsini ifadə eləyirdi.Amma 90-cı illərdə məmləkət xaricinə başqa imzalar çıxmağa başladı.Avropa oxucuları türk qadın yazarları Lətifə təkin,Əminə Özdəmir,Elif Şafakın əsərlərini böyük maraqla qarşıladılar.Orxan Pamukun romanlarısa "dünya ədəbiyyatının başlıca kəşfi" kimi qəbul olundu.Ən yeni türk nəsrinin öncül ismi Orxan Pamukun əsərləri təkcə Avropanı,Amerikanı deyil,Koreydan İspaniyaya ,Norveçdən İtaliyayadək nəhəng bir ərazini fəth eləyib.\nBütün olub-keçənlərə baxmayaraq,"mən türk yazıçısıyam"deyən Orxan Paamukdur.. Qlamurr\n# 15 Of,If I stretch my hands,do you hold them in your hands,Sir?Oh, do you look at my tearful eyes even once? Melek5\n# 14 Sonra canından çox sevdiyin insan,heç layiq olmadığın sözləri dedikdə yaşarkən ölmək nədir öyrənirsən.. ismayilova ulker\n# 13 Heçkimin başı üçün deyil dolçanı əsəbləşdirmək. Qlamurr\n# 11 Ne baxirsan menim kimi mende baxdim senin kimi senede baxarlar menim kimi Сладкий Ангел\n# 10 .Bir gülüşüm var Sizlərə ömür... AYKA-ISI\n# 8 Dünya gözel olsaydi dogarken aglamazdik,yasarken temiz qalsaydiq ölünce yuyulmazdiq!!!!!!!! BARBI\n# 6 Allahim sozlerimi nece aciqlayim?Bu sozlerde sendendir,yene sene donmekdedir. arzum-aysum


Nar Mobile sosial layihələri dəstəkləməyə davam edir » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nNar Mobile sosial layihələri dəstəkləməyə davam edir\nŞirkət Amerika Ticarət Palatasının xeyriyyə təşəbbüsünə qoşulub\nAmerika Ticarət Palatası (AmCham) World Vision Azerbaijan və UAFA ilə birlikdə hazırladığı “Gate Keeping” layihəsi çərçivəsində aztəminatlı ailələrdə yaşayan əlil uşaqlara yardım əlini uzadır. Bu məqsədlə, sosial sahədə çalışan şəxslər və UAFA əməkdaşlarının yaxın köməyilə Bakı, Siyəzən və Lənkəran şəhərlərində xeyriyyə aksiyaları keçirilmişdir.\nBu dəfə də, Amerika Ticarət Palatasının İKT Komitəsinin üzvləri birgə sosial layihəyə imza atıblar. Belə ki, Nar Mobile mobil operatorunun də qoşulduğu bu xeyirxah təşəbbüs çərçivəsində aztəminatlı ailələrdə yaşayan və fiziki imkanları məhdud olan əlil uşaqlara planşetlər, noutbuklar və USB-modemlər hədiyyə edilmişdir. Bu dəfə də öz ənənələrinə sadiq qalan Nar Mobile xeyriyyə aksiyasında iştirak etmiş və hər zaman diqqət və qayğıya ehtiyac duyan əlil uşaqlara internetə rahat qoşulmaları üçün USB-modemlər hədiyyə etmişdir.\nQeyd etmək lazımdır ki, əlil uşaqların informasiya texnologiyalarından istifadə etmələri onların qlobal İnternet şəbəkəsinə qoşulmaları, cəmiyyətə daha asan inteqrasiya olmaları, məlumatlanmaları və dünyaya baxışlarının dəyişməsi nöqteyi-nəzərdən çox önəmlidir.


Tolstoyun “Anna Karenina”sı hansı məşhurun qızı olub... - Foto\n6 sentyabr, 2020 [15:27]\n“Anna Karenina”nı bütün dövrlərin ən yaxşı əsərlərindən biri adlandırmaq olar.\nLev Tolstoyun kimi prototip seçməsini biləndə təəccüblənəcəksiniz.\nBizimyol.info xəbər verir ki, məşhur rus yazıçı “Anna Karenina”nı başqa bir məşhurun qızına ithaf edib. Tolstoy Aleksandr Puşkinin qızı Mariyanı prototip seçib.\nMariya atasını çox xatırlamırdı. Çünki Aleksandr Sergeyeviç böyük qızının 5 yaşı olanda vəfat etmişdi. Uşağa Puşkinin ulu nənəsinin – Mariya Alekseyevna Qannibalın adı qoyulmuşdu.\nŞairin böyük qızı 1932-ci il mayın 19-da Sankt-Peterburqda doğulmuşdu. Puşkin öz xarici görünüşü barədə bədbin fikirdə idi, buna görə də uşağın həyat yoldaşı Natalya Qonçarovaya bənzəməsinə sevinirdi. Aleksandr Sergeyeviçin daha üç övladı dünyaya gəlmişdi: Qrişa, Nataşa, Saşa. Puşkin 1936-cı ildə Naşokinə məktubunda yazırdı: “Ailəm böyüyür, düz yanımda səs salırlar. İndi sanki qocalıqdan da qorxmaq lazım deyil”.\nMariya yaxşı ev təhsili almışdı. O, hələ 9 yaşı olanda fransızca və almanca sərbəst oxuya bilirdi. Maşa hətta yaxşı at da sürürdü.\nPuşkinin qızı sonralar Peterburqda pedaqoq təhsili alacaqdı. Anasına çox bağlı olan bu qız Natalya Qonçarovanın gözəlliyindən nəsibini almışdı. Dərrakəsi, yumor hissi, həyat eşqi də hamını heyran qoyurdu.\nMariya Lev Tolstoyla 1968-ci ildə tanış olub. Qız yazıçının dərhal diqqətini çəkmişdi. Tatyana Kuzminskaya yazırdı ki, Mariyanın məhz xarici görünüşü Tolstoyun nəzərini cəlb etmişdi. Puşkinin qızı Kareninanı təsvir etməyə kömək olmuşdu.\nTolstoy qəhrəmanını belə təsvir edirdi: “Başında, qara saçlarının arasında hörümçək çələngləri vardı. Saç düzümü nəzərə çarpmırdı. Yalnız boynunun arxasından boylanan qısa qıvrım saçları gözə dəyirdi. Boynunda mirvari düzülən sap xoş görünürdü”. Bu təsvir Mariya Puşkinanın İvan Makarovun 1860-cı ildə çəkdiyi portretinə çox uyğun gəlir. Boynunda nənəsindən yadigar qalan mirvari...\nMariya Puşkina Anna Karenina kimi özünü qatarın altına atmamışdı. Əksinə, 86 yaşına qədər ömür sürmüşdü, hətta Tolstoyun da həyatla vidalaşmasını görmüşdü. Şayiələr vardı ki, yazıçının Puşkinin qızından xoşu gəlirmiş, Mariyadan lazımi diqqət görməyincə Anna Kareninaya bədbəxt tale yazıb. Hərçənd, özünü qatarın altına atmaq ideyası Tolstoya 1872-ci ildə yaşadığı Yasnaya Polyanada baş verən bir hadisədən gəlib. Anna Piroqova ad-soyadlı bir qadın sevgiyə görə özünü qatarın altına atmışdı...\nRomana başlamağa Tolstoya Puşkinin başa çatmayan bir povestindəki ifadə kömək etmişdi: “Qonaqlar bağ evinə baş çəkmişdilər...” Yazıçı belə bir cümlə ilə başlamışdı: “Hadisə Oblonskilərin evində vaqe olmuşdu”. Yazıçı romanı 1877-ci ildə başa vurmuşdu...\nMariya o dövrlər üçün çox gec – 28 yaşında ərə getmişdi. Həyat yoldaşı imperatorun Tula və Moskvadakı at zavodunu idarə edən Leonid Qartunq idi. 17 il birlikdə yaşadılar. Onu oğurluqda ittiham edəndə məhkəmə zalındaca özünü güllələmişdi. Mariya yazırdı ki, Leonidin düşmənlərini heç vaxt bağışlamayacaq.\nƏrinin ölümündən sonra Mariya tamam pulsuz qalmışdı. Uzun illər səfalət içində yaşamalı olmuşdu. Puşkinin böyük övladı 1919-cu il martın 7-də Moskvada acından ölmüşdü...


Xurşidbanu Natəvanın 190 illik yubileyinə həsr olunan beynəlxalq konfrans keçiriləcək\n14 iyun 2022-ci il tarixində AMEA-nın Nizami Gəncəvi adına Milli Azərbaycan Ədəbiyyatı Muzeyində Azərbaycan poeziyasının görkəmli nümayəndəsi, dövlət xadimi Xurşidbanu Natəvanın 190 illik yubileyinə həsr olunmuş “Xan qızı Natəvan və Azərbaycan qadınının ədəbi-mədəni mübarizələri” mövzusunda beynəlxalq elmi konfrans keçiriləcək.\n- Xurşidbanu Natəvanın mühiti, həyatı, ədəbi-mədəni irsi;\n- Azərbaycanda və Yaxın Orta Şərqdə ədəbi və musiqili məclislər ənənəsi;\n- Qarabağın ədəbi-mədəni irsi bölgədə və Azərbaycan ətrafında cərəyan edən tarixi ictimai-siyasi proseslərin kulturoloji salnaməsi kimi;\n- Tarixi məzmunlu “Qarabağnamə”lər və ədəbi abidələrdəki Qarabağ həqiqətləri;\n- Yaxın və Orta Şərq ədəbi-mədəni mühiti və tarixi-siyasi proseslərdə yaradıcı və ictimai fəal qadınların yeri;\n- Milli dövlətçilik ənənələri kontekstində Azərbaycan xanlıqları və Qarabağ xanlığı.\nMəqalənin tərtib olunma qaydaları:\n- Mətn Microsoft Word redaktorunda (.doc, .docx) təqdim edilməli;\n- Məqalənin mətni açar sözlər, xülasə və ədəbiyyat siyahısı daxil olmaqla 5-7 səhifə olmalı;\n- Məqalə Times New Roman - 12 ppt şrifti ilə, sətirlərarası interval – 1,5 olmaqla yazılmalı;\n- Mətnin səhifə parametrləri sağ tərəf -1 sm, sol tərəf - 3 sm, aşağı və yuxarı hissələr - 2 sm olmalı;\n- Mətnin əvvəlində ortada böyük və tünd şriftlə məruzənin adı, altda sağ tərəfdə kiçik və tünd şriftlə müəllifin adı, soyadı, ondan altda isə kiçik və adi şriftlə elmi dərəcəsi (varsa), elmi adı (varsa), iş yeri və elektron ünvanı göstərilməli;\n- Məqalənin mətni Azərbaycan dilində yazılarsa ingilis dilində xülasə, ingilis dilində yazılarsa Azərbaycan dilində xülasə, rus, fars, ərəb dillərində yazılarsa Azərbaycan və ingilis dillərində xülasə verilməli;\n- Mətnin əvvəlində məqalənin və xülasələrin yazıldığı dillərə müvafiq olaraq minimum 5 açar söz göstərilməli;\n- Ədəbiyyat siyahısı əlifba ardıcıllığı ilə olmalı, Ali Attestasiya Komissiyasının tələblərinə uyğun tərtib edilməli, məqalədə istinadlar düz mötərizə daxilində verilməli (məs: [5, s.12]);\n- Məqalənin müxtəlif dillərdə olan xülasələri bir-birinin eyni olmalı, məqalənin məzmununa uyğun yazılmalıdır. Xülasədə müəllifin gəldiyi elmi nəticə, işin elmi yeniliyi, tətbiqi əhəmiyyəti və s. öz əksini tapmalıdır. Hər bir xülasədə müəllifin tam adı göstərilməli, həmçinin məqalənin adı tərcümə edilməldir. Xülasələr 100-150 sözdən ibarət olmalıdır.\nMəqalələrin qəbul olunması üçün son tarix 15 aprel 2022-ci ildir. Təşkilat Komitəsi məqalələrin mətnində düzəlişlərin edilməsi (ümumi məzmununu dəyişmədən), məruzələrin geri qaytarılması hüququna malikdir.\nTel.: (+994 12) 492 72 86\n“Elm tarixi və elmşünaslıq: fənlərarası tədqiqatlar” mövzusu...\nMilli Azərbaycan Ədəbiyyatı Muzeyində “Açıq qapı” günü təşki...\nAkademiyanın gənc alim və mütəxəssislərinin VII institutlara...\nGenetik Ehtiyatlar İnstitutunun Qarabağ Elmi Tədqiqat Bazası...\nƏdəbiyyat Muzeyinin Aran regional filialı “Açıq qapı” günü e...